
GOME  TO  JESUS. 


CESVS  A  Oil  VTES. 


/ 

ERKENVKV  HALL 


COYVTE,  MOMEN 

W.  S.  ROBERTSON,  JOHN  McKILLOP, 
REV.  DAVID  WINSLETT, 


ESYOMAT  MVSKOKE  EMPUNVKV  OHTVLECICET  OS. 


CESVS  A  OH  VTES! 


Em  apohicvs,  naorkv  toyetskat.  Hey  v  huehketv 
estomahet  omes.  Hesaketvmese  opunayet,  cemen 
cem  punayet  os.  Erket,  awvkes,  maket  os.  Eppu- 
cet,  awvkes,  maket  os.  Puyvfekcv  Ycakat,  awv¬ 
kes,  maket  os.  Puyvfekcv  herakateu,  momen 
naorkvlke  sulket  heyv  huehketv  enake  hayepvte, 
em  punvkv  etohkalet,  Cesvs  a  oh  awepvks,  maket 
os.  Heyv  nakcokau  vnokeckv  omvlkv  kerkusen 
sec’ohyekcicet,  Cesvs  a  oh  awvkes,  maket  os. 

Yvmv  ekvnv  arof,  este  en  naorketv  kerruset, 
merretv  es  fvcket,  nettv  hvmken  este  sulkat  oh 
vfvnnaket  em  merruset,  “  Vtotke  cen  honhoyvkat 
omvlkvt  vcoh  awvkes,  momen  fekepkvn  ce’mvka- 
res,”  makvtes.  Maro  11  : 28.  Mv  makvte  hiyo- 
mis  maket  os.  Huehketv  mv  nettv  este  emvte, 
cemeu  ce’met  os,  naorkv  toyetskat,  “  A  vc  oh  vte- 
pvs.”  Naorketv  es  cen  honneko?  Aeha  !  munkv 
Cesvs  a  oh  vtepvs,  momen  fekepkv  eshecetskv- 
res.  Cesvs  a  oh  vtes.  Cesvs  a  oh  vtes. 

CESYS  A  OH  YTES. 

Fekepkvn  maket  os.  Momis  puyvfekcv  en  fe- 
kepkv  ena  en  fekepkv  ’sen  heret  os.  Holwaket 
os  svlvf ke  haketv,  hihket,  catet,  vtotketv  ;  momis 
Este-nekricv  en  svlvfketvt  holwake  mahes,  vker¬ 
rickv  holwaken,  efeke  nokken  svretv.  Heyv  em 
fekepkv  hecikekos,  Cesvs  a  oh  awekon  omat. 
Aeha  munkv  Cesvs  a  oh  vtes,  momen  naorketv 
omvlkvn  cem  vkueyvres.  Elkv  nettv,  ohfvtceckv 
nettau  en  ce  penkvlet  ome  haks  ?  Vtes,  momen 
mv  nettv  hesaketv  afvcketv  vlicecat  tares.  Mv 
cen  huehkat  yekcetv  ocet  omet,  cem  vnicetv  vkv- 
svmes.  Elawusat  hompetv  em  oces,  estemerra- 
teu  enakoeen  em  oces,  momet  hesaketv  eyuksv 
sekon  omvlkvn  em  oces.  Yvmv  ekvnv  oh  arof, 
vpohv  torhecekot  Cesvs  hoyanen  pohet,  “Ym 
merrvs,  vm  merrvs”  kicvtes.  Cesvs  a  en  huehket, 
em  merrvtes.  Naorka,  cemeu  cem  vhlvpvtkekvs, 
matat  cen  huehket  os.  Mv  torhecekat  em  vtcetv 
vkayvte  etvpomen,  cen  naorketv  vpvlatet,  nake 
cem  vnvttecat  omvlkvn  ropottet,  Cesvs  ele  tern- 
pen  tvklatket,  vm  merrvs  kicvs.  Cv  hecekot,  cv 
sumkes,  vm  vnicvs.  Naorkv  rakke  toyetska? 
Mome  mah  vtepvs.  Vkerrickv  holwake  ocetska  ? 
Mv  vkerrickv  a  svtes.  Efeke  holwiyece  ocetska  ? 
Mv  efeke  a  svtes.  Nake  em  vnokeckv  es  heckue- 
cetv  ocetskeko  ?  Cvto-konawv  ocekot  vtes.  Este 
vcakat,  estemerrusat,  pucase  tis,  svlvfke  tis,  vcu- 

lat,  mvnettat  este-catet,  este-hvtke,  momen  este- 
lvste,  naorkvlke  vtekat  awepekvs. 

1 1 ESTOMEN  VTVRANI  HAKS?”  NAORKV  TO- 
YETSKES.NAORKETVN  EN  KYPVKVRET  VTES. 

Naorkv  toyetskat  kerretskekis  omes.  Vpvlwv 
sen  holwvkvkos,  momis  sulken  sen  heriyes  ko- 
metskis  omes.  Uehome-eskv,  horkopv,  momen 
hoktarv  toyetskeks.  Momis  Nettv-cakuce  vca- 
yecet,  momen  mekusvpkv-cuko  ayetskes.  Momis 
ahakv  omvlkyn  vfvstetskvtet  ome  haks  ?  Hvm- 
kusis  kvcetskvte  seko  haks  ?  Estofis  fvtcet,  em- 
vhlvpatkuset,  este  encakusetska  ?  Estofis  ekv- 
svmkv,  cvpvkketv,  este  emvkerretv  ocetskeko  ? 
Efeke  fvtcen  Hesaketvmese  komet  os,  momen  pnm 
vkerrickv  omvlkvn  kerres.  Naorketv  ce  feke  ofv 
ocetskeko  ?  Ahakv  enhvteceskv  momen  rakke 
mahat  tes  pun  Hesaketvmese  pum  vkerrickv  mo¬ 
men  pun  yekce  omvP  es  vnokecetv.  Heyv  estofis 
momecetskvt  haks  ?  Estofis  afvcecicat  em  me- 
kusapet,  en  nettv,  em  estvlke,  em  mekusvpkv  ofv 
afvckat,  estofis  mv  hvsvtkat  ome  haketvn  komet, 
em  fvtcetvn  kerkuecet  vpvlwv  vnokecvkvren, 
momen  nake  omvlkvn  es  afvcecicetvn  kometske 
haks  ?  Heyv  estofis  momecetskvten  omat,  nake 
momecvranvtet  momecet  ometskes.  Momis  mo- 
mecetskekos  cem  vkerrickvt  ce  kices.  Kerrets- 
kes  naorketskvte  cukpe-rakko  sulket  omes.  Ker- 

retskes  ceme  cem  afvcketvn  hopoyet,  cem  vker- 
rickv  herakat  ofv  Hesaketvmese  afvcecicetv  ko- 
metskekos.  Cemetat  e  afvcecicet,  Hesaketvmese 
vkerricetskekos.  “Este  hunvnwv  holwiyecvkos 
maken  omat,  e  emvkerres,”  Nakcokv-rakko  ma- 
ket  os.  Fvtcat  hvmkis  sekos.  Naorkv  toyetskes. 
Naorketv  rakket  ec’oh  vtarkes.  Hesaketvmese 
en  nakcokv  ofv  cen  naorketv  omvlkvt  escokes. 
Estomet  e  en  kvpiyecicetskeko  tetayes.  Ohrolo- 
pe  cukpe  sulken  vtotketskis,  naorketv  contknsis 
e  en  kvpiyecicetskeko  tayes.  Mucv-nettv  em 
vhuere  feketskis,  pvksvnke  enake  em  munkuset 
oces.  Momen  nake  ocetskat  omvP  wiket,  ena  en 
nokke,  elkv  tis  eteropottetskis,  holwiyeckv  vkue- 
yiyekos.  Nettv  hoyvnepat  afulikekos.  Momis 
naorketv  en  kvpvketv  en-rahkv  sekot,  esfvcket, 
eyuksv  sekot,  naorkv  em  oces.  Cesvs  naorketv 
en  kvpvketv  cem  oces,  naorkv  toyetskat,  erne  e 
catv  es  nesvtet.  Mvn  komet,  vtes.  Mvn  komet, 
Cesvs  a  oh  vtes. 

HESAKETVMESE  CVPVKKET  OS— ATET  ETEN- 
HERKEPVS. 

“  Hesaketvmese  holwiyecvlke  nettv  omvlkvn  en 
homeces,”  Nakcokv-rakko  maket  os.  “Holwiyec¬ 
kv  vtotkvlke  omvlkvn  en  homecet  os.”  Momen 
Hesaketvmese  cemen  cen  homece  tetayet  omeko 
halts,  holwiyeca  ?  Mvt  hesaketv  ce’met,  ce  liesa- 

yecet,  nake  ccm  vhlvpvtecicat  omvlkvn  cen  hec- 
kuecet  os.  Momis  ce  hoses.  Em  ahakv  cem 
onayvtes,  momen  heyv  omvlkvt  cen  hervre  vrah- 
kv  tes,  momis  mos  kometskekos.  Hesaketvmese 
vrakkuecekot,  momis  nake  mv  omat  seko  omecet 
aretskes.  Cerkvlke  momecet  vrakkuecetskekon 
omat,  herekos,  vpvke  vretv  tis  ce  yacekot,  nake 
ce  kicakat  tis  em  apohicetskekon  omat.  Hesa¬ 
ketvmese  nake  makan  em  apohicvs.  “Aeha  ! 
Hvlwe-tvlofv  toyetskat  pohvs !  momen  Aeha  ! 
yvmv  ekvnv  toyetskat  cem  estomahekvs  !  hopoe- 
take  vfastet  rakkueciyvtes,  momen  vc  vnrvpaket 
os.”  Erke  eppucen  vnokecusat  etvpomen,  Hesa¬ 
ketvmese  vnokeckv  es  fvcket  os.  Momis  cen 
holwiyeckv  vrahkvt  e  feke  en  nokkicet  os.  Mvt 
ce  Hayvtet,  cem  Mekkot,  fvtcv  ec’  Ohfvtcecvts, 
momen  holwiyecvlke  omvlkvn  estemerricvranat 
tvlkuset  os.  Ynrapvlke  erke  encakusat  omekot, 
momis  mekko  cvpvkke  omet  os.  Cen  homeceton 
omat,  cemet  cem  momet  omes.  Cemet  momen 
hayetskes.  Cen  naorketvt  cen  Hesaketvmesen 
ce’tekvpicvket  os.  Holwiyecv  toyetskat,  naor- 
ketv  en  kvpvkekot  aretsken  omat,  en  cvpvkket 
ec’ohfvtcv  hiye  emunkvt  omes,  momen  estomet 
en  kvpahket  em  ehiketskekos.  Estvmvn  arets- 
kat  mvn  aret,  cvpvkket  os.  Nene  oh  aretskat 
ece'paket,  wakketskateu  ece’hueret  cvpvkket  os. 
Mv  komaten  hesaket  aretsket  os.  Aeha  naorkv 

Come  to  Jesus.  Creek.  2* 

toyetskat,  Hesaketvmese  cen  homecat  yvmv  ekv- 
nvt  cen  homecen  omat  svmomuset  omes.  Cen 
hesaketv  estomahet  os  !  “  Hesaketvmese  en  cv- 

pykket  ec’oh  fekhunnet  os.”  Penkvlke  estvmahet 
os,  wakkvkof,  momen  alikvkof,  estvmvto  estomen 
aret,  naketon  celayvkis  Hesaketvmese  cvpvkket 
os,  kometv.  Momen  Aeha,  Hesaketvmese  cvpvk- 
ketat  kerre,  momet  ohfvtceckv  ehomv  erhuerv- 
kis  cvpvkket  omvranen  kerrvkat  penkvlket  os. 
Cen  hesse  haketv  vkvsamuset  os.  Eppuce  ato- 
tat,  “  Hesaketvmesen  etenherkvkes  ”  maket  os. 
Mv  Atothoy vten  ce  feken  emet,  mvn  vfekrakkets- 
ken  omat,  heyv  cvpvkketv  omvlkvt  fekhunnvres. 
Aeha  momekv,  Cesvs  a  oh  vtes.  Hesaketvmese 
en  homece  monkekot,  momis  en  hesse  hakvs. 
Momis  vketecvs,  Cesvs  etv  huerihcetskvs  ;  “  Es- 
timvt  Eppuce”  a  oh  vtekot  “oh  vkvsvmekon 
omat,  hesaketv  hehcekos,  momis  Hesaketvmese 
en  cvpvkket  oh  fekhunnes  ”  maket  os. 

TOTKV-RAKKO  OEM  EHAKES— VTES  HESAKE- 
PETSKVRET. 

Totkv-rakko  nak’  onvkuce  tokot  os.  Plestvlke 
opunvkv  haye  este  es  penkvlakuecat  onkot  os- 
Nakcokv-rakko  Hesaketvmese  em  punvkvto  me- 
henwat  etvpomen,  “  holwiyecvlke  Totkv-rakkon 
seceyvres,  momen  tvlwv  Hesaketvmese  ehosa- 
kvte  omvlkvt  sohceyvres.”  “Este  ahvmkv  pv- 

svtkvranen  em  mellvkvtet  os,  momis  er  topvrvn 
ohkerkvranet  os.”  Momof  este  omvlkvt  nake 
vfastvte  e  ohkerkuecvranet  os.  Momof  naorkvl- 
ke  omvlkvt  Cesvs  a  oh  awe  en  naorketv  e  en  kv- 
picvkekate  Ohkerkuecv  akvskvnvn  svpvklecvres, 
mont  heyv  opunvkv  sehoneckat  kicvres,  “Kvpv- 
kvks,  ohtvhikvke  toyatskat,  totkv  em  eyuksv 
sekon  sohceyvkes,  Este-nekricv  momen  em  estvl- 
ke  em  etetakuecvkvte  ocan.”  Aeha  !  estimvt  mv 
estemerkv  oh  onvye  taye  haks  ?  Svnvcomv  nettv 
en  hiyayvke  herat  sekares,  svnvcomv  cen  hes- 
svlke  em  punvkv  herakusat  sekares,  svnvcomv 
ekvnv  em  afvcketv,  momen  naorketv  em  afvcketv 
sekares.  Este  enakocv  en  nakocetv  esahyekos. 
Este  afackv  em  afvcketv  esahyekos.  Cem  vker- 
rickvt  ce  naoricvres.  Naorketskvte  tis  kerkvres, 
momen  cem  etektvnke  tehoyanat  hiyomat  em 
eyuksv  sekon  ayepes.  Aeha  I  mvt  hvmkvteket 
rafulkate  !  Aeha  !  nettv-cakuce  hvmkusis  rvla- 
kate !  Momis  momof  hoyvnepvres.  Yomucke, 
holwiyeckv,  estemerkv,  elkv  estofis  emunkv  tares. 
Cesvs  opunvyecat  “  akhvse  totkv  tohottoplane  sete 
nokre  munkv,  yomuckofv,  hvkihketv,  enute  sete- 
tekketau — en  cuntv  elvte  seko,  en  totkau  vslvte 
sekan — holwiyecv  enake-ocv  estemerkv  ofv  tvkli- 
ke,  ahvkihkat  ‘Lisvle  atohtetsken,  enke-wesakv 
e  yuksvn  uewvn  aktekkehyet,  cv  tulaswvn  vn 
kvsvppuecekvs,  heyv  fenke  ofvn  cv^temerrekv* 

makvten,”  kicet  os.  Mvn  svholwakat  svholwake 
emunkvres,  momen  “em  estemerkv  em  ekkoce 
estofis  kvwapke  emunkvt  omes.”  Heyv  opunvkv 
kerknecat  emuntvle  estemerkv  oce  haks  ?  Mun- 
kv,  penkvlke  estomahet  os,  estemerkv  tvkliketv  ! 
Naket  mv  emuntalat  oce  haks  ?  Momen  holwi- 
yecv  en  holwiyeckv  en  kvpvkekat  vtekat  mvn 
ayet  os.  Ceme,  heyv  nakcokv  hecetskat,  holwi¬ 
yeckv  cen  kvpvkekon  omat,  mvn  ayetsket  os. 
Hvse-vkerkv  hoyanat  vtekat  ec’oh  vwolicet  os. 
Ayvkhvmkvn  mvn  eroretsken  omat  enhonrkv  es¬ 
tofis  sumkepet  os.  Momis  mv  em  vnvttepetv 
seko  haks  ?  Henka,  hvmket  ocet  os,  momen  mv 
tvlkuses,  Cesvs  ohletketvt.  Estemerkv  en  kv- 
pvke  este  hesahuecat  vlaket  omvtes.  “Hesake- 
tvmese  yvmv  ekvnv  vnokecusat  vrahkvt,  Eppnce 
hvmkusat  wiyvtes,  estimvt  mvn  oh  vkvsamen 
omat,  estemerriyekos,  momis  hesaketv  eyuksv 
sekon  epoyepvres.”  Ytetskekon  omat,  naket  ce 
hesayehcekos.  Momen  atetsken  omat,  hesakets- 
kvre  naket  cem  vnvttehcekos. 

VKERRICKY  EM  YHLYPYTKETY  MY  VRAHKYN 
YTES. 

“  Holwiyecv  emvhlvpvtketv  ohcekos”  Hesake- 
tvmese  maket  os.  Holwiyecvlke  em  vhlvpvtkv- 
ke  ome  sases,  momis  vkerricetv  e  yacvkekat  vrah- 
kvn  omes,  vkerricvkekos.  Momis  mv  vkerricvke- 

katton  omat  emvhlvpvtketv  kicesko  tetayet  os. 
Perro  uewvn  aksumken  estet  oh  piket,  em  pen- 
kvlketv  vketecekat  etvpomaket  os.  Monkat  es- 
nesv  tis  e  nakoce  yvmahken  heces,  momis  em 
vhonkvtkv  oh  vketecekos,  em  vkerrickvn  en 
naorice  sem  momet.  Matvpomen  holwiyecv  na- 
ket  hereko  sem  momes,  momen  vc  afvckeko  hah- 
kes  komet,  Hesaketvmese  momen  erne  em  puyv- 
fekcv  vkerrickv  vkueyicet  os.  Momis  holwiyecv 
vtekat  vkerrice  oces,  momen  momof  en  holwaket 
omes.  Elkvt  vnakuecv  e  huten  en  cukopericet, 
monkat  eme  e  hute  tis  eceyet,  monkat  eme  tis  oh 
vlaken  omof,  momen  vkerrickv  em  vlake  snlket 
omes,  “Hesaketvmese  cvpvkkes,  vm  pnyvfekcv 
penkvlke  ofvn  oces,  cv’lvre  vm  etetakekos  ”  komes. 
Momen  mv  vkerrickv  em  afvcketv  em  vhopanet 
os,  momet  nockau  em  vnvttecet  os. 

Holwiyeckv  en  kvpvketskekon  omat,  cem  vhlv- 
pvtikekos.  Yvmv  ekvnv  em  afvcketv  eshecets- 
kes,  naorketv  ohvtvlaken  vfastet  vkerrickv  es 
sumecicetvn  kometskes,  momis  ece’fvcikekos. 
Momis  Cesvs  a  oh  aweyof,  holwiyeckv  omvlkvn 
pum  vkueyes.  Momof  pun  holwiyeckv  pu  feke 
nokken  es  vkerriceyes,  momis  penkvlke  vkerrice- 
ko  tetaves.  Hesaketvmese,  “  Cen  holwiyeckv 
svnvcomvn  vkerrihcvkos,”  pu  kicet  os.  Em  mvt- 
teciceyat  omvlkvn  vslecet  os.  Era  topvrvn  vpv- 
latet  os.  Ohfvtceckv  nettv  omof  a  onahoyekares. 

“  Esfvcken  pum  merrvres.”  Hiyomat  vnokeckvn 
es  pu  hecet  os.  Em  penkvleko  tayet  os.  Pun 
hesse  epu’nokecusat  etvpomen,  em  enhonreyvren 
pu  kicet  os.  Atvme  em  ehkvte  omekot,  momis 
Tewe  mv  ofv  ehkvte  omen,  “Cemet  vm  ehketv 
toyetsks,”  makvte,  Aeha,  emvrahketv  afvcketv 
rakkes  !  Holwiyecv  toyiye  emunkes,  momis  naor- 
ketv  vn  kvpaken,  etenherkepin,  cv  hesakes.  Mo- 
men  nake  penkvlkvken  vkerrickv  vm  onayis, 
Cesvs,  “  Cen  naorketv  cen  kvpakes,  emvlilvpvtket 
vyvs,”  maket  os.  “  Emvhlvpvtketvn  cem  wikis, 
emvhlvpvtketv  cvnaken  ce’mis.”  “  Ykvsvmkv  ete- 
ropotten  pu  fvtcvkvtet,  Hesaketvmese  Eppuce 
eteropotten  pum  vhlvpvtkvkes.”  Naorkv  ce’ste- 
merrusate,  emvhlvpvtketv  en  hopiyecetskvtet  os. 
Yvmv  ekvnv  em  afvcketv  emvhlvpvtketv  tokot 
os.  Momen  Hesaketvmese  en  horre  toyetsken, 
cen  holwiyeckvt  honnet  ce  feken  ohwetenke  vte- 
kat,  naket  emvhlvpvtketv  ce’hmekos.  Momekv 
Cesvs  a  oh  vtes.  Mvt  emvhlvpvtketv  hayet  es- 
te’met  os.  Holwiyeckv  en  kvpvketv  mv  etero¬ 
potten  hopoyvs,  momen  kerretskvres  “  Hesaketv¬ 
mese  em  emvhlvpvtketv  kerkeko  tayuses  ”  make 
ocan. 


EFEKE  MUCVSEN  KOMET,  YTES. 

“  Svnvcomvn  heckvranetsket  os,”  Cesvs  Neko- 
temvsen  kicvtes.  Yvmv  ekvnvn  fulleyof,  Hesa- 

ketvmese  em  mekusapet,  mi  hvlwe  tvlofau  es 
afvckeyvre  emvrahketv  rakket  pum  vkerrickv 
ofvn  ocvranet  os.  Naorketvt  Hesaketvmese  ker- 
rekon  pu  hayen,  vnokecekot  os.  Mekusvpkv  me- 
henwat  es  epu'fvckekot  os.  Heyvt  “  vpeswv  em 
vkerrickvt  omet,  mvt  elkvts Naorketvt  omeci- 
cen  nake  en  homecvkvte  em  en  here,  nake  em  en 
hervkvte  en  homecetv  mvrahketv  rakket  omet,  ahe- 
saketvt  omes.  Mvt  svnvcomv  hecketv  tes.  “Me- 
henwusen,  mehenwusen,  ce  kicis,  estet  svnvcomvn 
hecket  omekon  omat,  Hesaketvmese  em  etvlofv 
hehcekos.”  Naorkv  svnvcomv  hecketskekat,  es- 
tomet  Hesaketvmese  en  liketv  eroriyes  kometske 
haks  ?  Mv  eroretskis  ece'fvcikekos.  Fuswv  ho- 
tvlen  es  afacket  omes,  wakau  hiyakpon  es  afacket 
omes,  momis  rvroton  omat,  mv  es  afvcikekos,  es- 
temerret,  elepes.  Nake  omvlkvt  estvmvt  'sen 
herat  mvn  ocvrane  vlket  os.  Matvpomen  vkv- 
svmekvlke  mekusvpkv  es  afvckahkekos.  Nettv- 
cakuce  es  naorvket  omet,  mekusvpkv  em  alostv- 
kekot,  mekusapvlke  etohnvkaftateu  em  alostvke- 
kot  os.  Momis  hvlwe-tvlofv  Nettv-cakuce  emun- 
kvt,  mekusvpkv  emunkvt,  hvsvtketau  emunkvts, 
em  estvlkeu  omvlkvt  fvtcvkes,  momen  em  punv- 
kv,  em  fulletv  tis  omvlkvt  Hesaketvmesen  oh  ayet 
os.  Hvlwe-tvlofv  afvcketvts  hvsvtketon,  Hesa- 
ketvmeset  mvn  likekv.  Momis  Hesaketvmesen 
vnokecekot,  hvsvtketau  vnokecetskekon  omat, 

ece’fvcikekos.  Momekv  synycomvn  ce  heckekon 
omat,  mv  ecehyetskekos.  Ceme  ce  feke  etihcets- 
kekos,  momis  Hesaketvmese  em  Puyvfekcvt  mo- 
meces,  momen  Cesvs  Puyvfekcv  emetv  pun  hec- 
kuecvranatet  elet  omvtes.  Momen  heyv  emetv 
pu  Hesayecv  oruse  em’pohat  vtekat  emet  os. 
Momekv  yekcen  Hesaketvmesen  em  Puyvfekcvn 
em’pohet  em  mekusvpvs,  svnvcomvn  ce  heckvren. 
Tewe  em  emekusvpkvn  Cesvs  a  ’soh  vtes,  “  Efeke 
hvsvtken  vc  ofvn  hay  vs,  momen  puyvfekcv  fvtcvn 
vc  ofvn  mucvsecvs,  Aeha  !  Hesaketvmese  .”  Mo¬ 
men  nake  cem  vnicvre,  Cesvs  pum  merruse  pu’mv- 
rane  ocan  vkerricvs.  “  Munkv  ceme  holwahokats- 
kisem,  nake  here  cen  hopoetakuce  emetv  kerrats- 
ken  omat ;  Cerke  take  Hvlwe  likat  mah  nake 
em’pohakat  here  emet  omeko  haks  ?” 

CE’SEHPET  ENAKEN  CE  HAYVRE  VRAHKVN, 
YTES. 

Este  enake-ocvt,  este  estemerrvlke  en  hopoeta- 
kucen  cahwet,  enake  omecet  emahaye  sases  ;  he- 
yvt  enake  hayetvt  omes.  Momen  Cesvs  a  oh 
awat  Hesaketvmeset  momecvret  maket  omes. 
“Cemet  cvppucetake,  cvtshustvlke  toyatskvres, 
Hesaketvmese  yekcetv  omvlecat  maket  omes.” 
“Enake  haketv  Puyvfekcvt  pun  heckekv,  mv 
vrahkvn  hvkihhokeyat,  Appv,  Purke  makeyet 
omes.”  Mekusvpkv  ofvn  Hesaketvmese  “Purke 

Hvlwe  liketskat”  kiceye  tetayet  omes.  Yvmv 
ekvnv,  erkvlke  hopoetake  vnokecakat  emuntvle- 
cen  heyv  hopoetake  enake  hayepvte  vnokecet 
omes.  Em  mahayet,  oh  vfvnnaket,  em  vhlvpvte- 
cicet,  hompicet,  vfastet  omes.  Estemerre,  efeke 
en  nokhokat  en  hervre  vrahkvn  omes.  “Este- 
merkv  em  elecvn  svpaklatsken  omat,  Hesaketv- 
meset  eppucetake  ec’omecvkes  ;  Hesaketvmese 
estimvn  vnokecetat,  mvn  estemerricet  omekv.” 
Nake  en  hereko  em  ofv  em  vhlvpvtecicet  omes. 
“Erke  en  hopoetakuce  em  merrusat  etvpomen, 
Hesaketvmeset  erne  vnokecakaten  em  merret 
omes.”  “  Mv  hvmke  etske  em  vhlvpvtecicat  etv¬ 
pomen,  cem  vhlvpvtecicares.”  Enokketv,  nake 
en  sumke,  estemerrat,  nake  naoricat  omvlkvn  es 
en  hervre  vrahkvn  ohtotet  omes.  “Hesaketv¬ 
mese  vnokecvlke  nake  omvlkvt  es  en  hervre  vrah¬ 
kvn  em  momet  omes.”  “Nake  her  at  e  yacvke- 
kares.”  “Nake  es  en  nokkicvret  vnrvpnehocisem 
ohfvnikekos.”  Nake  en  hereko,  penkvlke  ofvn 
svpaklofv,  Erket  vhneret  omes.  “Ce  penkahla- 
tes,  vnet  ce  nesiyvtet  omekv.  Ce  hocefkvn  es 
cen  huehkiyvtes,  cvnake  toyetskes.  Uewv  ete- 
ropottetskofv,  vnet  ece’pakares  ;  momen  nerak- 
kon  aktiketskis,  ec’oh  laukahkekos.”  “  Estofis  ce 
wikvkot,  cen  kvpahkvkos.”  Nake  e  yacat  omvl¬ 
kvn  Erken  em  onayakes.  “Nake  komatskat 
omvlkvn  Hesaketvmesen  en  kerkuecvkes.”  En 

hvkihketv  em  apohicetv  emetetake  emunkvt  omes, 
momen  here  em  vfvstvre  enkeu  rvtoske  emunkvt 
omes.  Erke  omet  liketv  em  etetakuecet  omes  ;  mo- 
mis  yvmv  ekvnv  ocat  omekot,  “vhopvnkeko  teta- 
yet,  svholwakekot,  momen  en  hvsvtkeko  tetayet” 
omes.  Aeha  Hesaketvmese  em  estnce  liaketv 
afvcketv  rakket  omes ;  “  Hesaketvmeset  Cvrke 
tes”  kometv  !  “Vc  vnokecet,  vm  merret,  vc  vhe- 
cicet  omes.  Nake  holwakat  en  kvpvket  hueris. 
Este  holwiyecakat,  momen  puyvfekcv  holwahokat 
vn  nokkihcekos.  Hesaketvmeset  vm  vrvnaketv- 
tot,  estofis  vc  vnakuecuses.  Momen  nocvte  sekot, 
hotosvte  sekot,  ehosvte  sekot,  emvrahkv  hakvte 
sekot  omes.  ‘Vnokeckv  em  eyuksv  sekon  es 
ece’nokeciyvtes  ’  maket  omes.  Yvmv  ariyofv  es¬ 
tofis  vc  vnakuecusvres,  momen  respokof  estofis 
vpakit  likvranin  cv7svres.”  Yvmv  ekvnv  en  rak- 
ketv  estomet  heyv  em  etetayece  haks  ?  Apohica, 
Hesaketvmese  em  estuce  haketv  ce  yaca  ?  Cesvs 
a  oh  vtetsken  omat,  mometske  tetayes  ;  “estoh- 
momuset  enake  hayat  omvlkvn  Hesaketvmese 
eppucetake  haketvn  yekcetvn  emvtet  omekv.” 

HYLWE-TYLOFY  ECEYVRET,  VTES. 

Estemerkv  holwiyecvlke  emetetake  ocet  ome¬ 
kv,  mv  etvpomen  Hvlwe  afvcketvt  Cesvs  a  oh 
awat  omvlkvn  em  oces.  Hesaketvmese  holwiye¬ 
cvlke  vnokecat  rakket  omekv,  Eppuce  atotat  es- 

temerkvn  en  kvpiyecicvre  tvlkekon,  momis  em 
eyuksv  sekon  afvcket  heraket  vpaket  vpokvren 
omvtes.  Ykvsamv  elof,  ena  vhopvnkepisem,  em 
puyvfekcvt  ayvkhvmkusan  Cesvs  rvpakes,  mvt 
“estvmahen  ;sen  heret  os.”  Hvlwe-tvlofv  Nak- 
coky-rakko  pum  oh  onayat  here  estvmahet  os. 
Enokketv,  hvkihketau,  elkau  seko  tvlofvt  omes, 
nake  pu  naoricet,  pu  feksumhuecvre  sekot  omes  ; 
estemerketv,  eten  homecetau,  nake  este  naoricvre 
seko  emunkvt  omes  ;  pu  kicet  os.  Ena  hopelkv 
rakvwapkat  “hopvnkekot”  omvres,  momet  ena 
nokkekot,  hotoseko  emunkvt  omvres.  Yculkv  en 
nokkicekares,  estofis  emvnette  munkvt  omvres, 
momen  este  pu’nokecusat  elkvt  pum  vkueyiyekos, 
elkv  sumecihocvtet  omvret  okv.  Ma  res  en  herat, 
holwiyeckvt  sekares,  momis  efeke  omvlkvt  vno- 
keckv  hvsatkusan  Hesaketvmesen  es  vnokecaket, 
emeu  ete’nokecvke  tares.  Omvlkvt  vpvlwv  etoh- 
kvlke  em  afvcketv  ofvn  es  afvckvkepvres,  momen 
Hesaketvmeset  vpvkvres.  Este  herake  enhomv 
fullvte  omvlkvt  vpvkvres,  mehenwv  vrahkv  pv- 
satkvte.  Hesaketvmese  Eppuce  vcvk-fullvlke, 
momen  owalvlkeu.  Mvn  Hesaketvmese  em  es- 
tvlke  hvsvthakusan  etohkvlkeyvres,  momen  omvl- 
kv  res  emuntalat  Cesvs  ena  vrakkuecvkvte  ofvn 
heceyvres,  e  torofvn  en  hecet,  estofis  Hesaketv¬ 
mesen  vpvkeyvres.  Hvlwe-tvlofv  en  rakke  ker- 
kuecat,  tvlofv  en  nene  cvtokonaplaneton,  en  to- 

hopke  ahauke  cvto-konawvton,  ern  atohopke  lah- 
Huse,  heruse  es  vhopayvkvtet  os  ;  tvlofv  hvtce 
hiyayakuse  teropotten,  momen  eto  hesake  esse 
este  afvcecicuse  ocen,  vtotketv  rohyupv  fekepkv 
ocan,  Purke  e  hute  liketv  afvcke  ocan.  “Afvcke- 
tvt  en  heckvres,  momen  efeke  nokketv,  hvkihketv 
omvlkvt  sumkvres.  Afvcke  tv  yuksv  sekot”  en 
keckvkvres.  “ E  homv  afvcketv  esfvckes,  momen 
em  akvpera  afvcketv  emunkvts.”  Yvmv  ekvnv 
em  afvcketv  herake  mahat  hofunekon  sumeces. 
Enake-ocetv  e  tvrpvn  hahyet,  cvfeknetv,  pun  hes- 
svlke  tis  omvlkvt  sumeces,  momen  elkvt  nak’ 
omvlkvn  ohcokes. 

Momis  hvlwe-tvlofv  em  afvcketv  estofis  emun- 
kvt,  emunkvt  omes.  Apohica,  heyv  hvlwe-tvlofv 
cenake  hake  tetayes.  Cesvs  ahauke  vhecicv  tes, 
momis  holwiyecvlke  omvlkvt  esceyvre  tetayen 
hauweces.  Cesvs  a  oh  vtetskekon  omat,  hvlwe- 
tvlofv  ecehyetskekos  ;  mv  tvlkuset  ahauke t  okv. 
Momis  vtes  ce  kicet  os.  Cen  holwiyeckv  mome 
estomis,  Cesvs  a  oh  vtetsken  omat,  hvlwe-tvlofv 
cenake  tares.  “Heyv  vhesaketv  opunvkv  cemen 
a  cen  tothoyvtet  os.”  Momekv  hvlwe-tvlofv  em 
afvcketv  vrahkvn,  Cesvs  a  oh  vtes. 

CESYS  ESTIMYT  OME  HAKS? 

Heyv  vpohetv  rakke  estvmaliet  omes,  momis 
este  fvtcv  heren  Cesvs  oh  kerrekon  omat,  “  Cesvs 

a  oh  vtes”  make  ocat  keren  lialvhtekos.  Cesvs 
Hesaketvmese  tes.  Yvmv  ekvnv  yoh  heckeko 
munkof,  em  eyuksv  seko  vteken  Hesaketvmese 
tates.  Erke  Hesaketvmese  tat  etvpomen,  Cesvs 
Hesaketvmese  tes.  Heyv  nake  rakke  estomahet 
omes,  momis  mehenwv  rakket  omes.  Nakcokv- 
rakkot  kerkusen  onayet  omes.  “Opunvkvn”  ki- 
hocet  omes.  Momen  Cane  pun  kerkuecat  “Enhv- 
teceskv  omof  Opunvkv  tates,  momen  mv  Opunv- 
kvt  Hesaketvmesen  vpakvtes,  momen  mv  Opunv- 
kvt  Hesaketvmese  tates.  Nake  omvlkvn  hayvtes, 
momen  mvt  sekate  mv  hakvte  liakekates.”  Mo¬ 
men  “mv  Opunvkvt  vpeswv  hahket,  epu’pakvtes.” 
Momen  Cesvs,  e  opunvyecat,  “Eplvme  sekofvn 
hueris,”  maket  omes.  “  Ekvnv  hocvckeko  munkof 
cn  rakke  oce  Erke  es  vpakvtet”  opunvyecet  okv- 
tes,  momen,  “  Yne  Cvrke  tepakeyat  humkuset  os,” 
maket  pum  onayat  Erke  en  rakke  en  hiyayvke 
etvpomes  pu  kicet  omes.  “Hesaketvmese  hecke- 
kat  ahaket  omes,”  “vpeswv  ofv  Hesaketvmese 
heckat  tes,”  “mvt  pvksvnke  tis,  mucv  nettv  tis, 
matvpome  emunkvt  omes.” 

Momekv  Cesvs  Hesaketvmese  tes  ;  momet  yek- 
cetv,  hoporrenkv,  lieretau  es  yukpokuset  omes. 
N  aken  momeceko  tetayat  sahsekos  ;  momen  emv- 
rahkv  hakekot  omekv,  naken  momecares  makate, 
momecet  omes.  Tokvs,  naorkv  ce’stemerrusat, 
Hesayecv  heyv  oman  ce  yaces.  Penkvlkv  rakken 

cem  vnvttehocvren  ce  yaceton  omat,  este  yekcetv 
ocen  oh  ayetskes.  Estimvt  en  yekcetv  Cesvs  ome 
haks?  Nake  Hesaketvmese  momecat  omvlkvn 
momecet  omes.  Nake  yekcvke,  penkvlke,  epu’n- 
rapvlkeu  ohfvnkeko  tetayat  sahsekos.  Yekcetv 
ocetske  seko  estomis,  en  yekcet  tetayes.  Este 
hunvnwv  yekcetv  ocekon,  momet  Hesaketvmese 
em  estvlken  em  enhonrvranetsket  omekos.  Nake  . 
hocvckvte  omvlkv  ’sen  hvlwe  Hesaketvmese  yek¬ 
cetv  omvlecan  em  enhonrvranetsket  omes.  Mv 
’sen  kvncvpuset  pu  Hesayecvtot  omen  omat,  pu 
penkvlvke  tetayes.  Momis  mvt  pu  hesahuecv- 
ranen  omat,  pu  penkvlvkeko  tetayes,  hvlwe-tvlofv 
yvmv  ekvnau  Ohfvnket  omekv.  Estimvt  pun 
nokkice  tetaye  haks  ?  mvt  pum  vnicen  omat. 
“  Hesaketvmeset  pum  vnicen  omat,  estimvt  epu’n- 
rvpe  tetaye  haks  ?”  Cesvs  a  oh  aweyat  vpaken, 
en  yekce,  en  hoporrenkv,  en  heretv,  en  hvsvtketv 
omvlkvn  es  epu’fastet  omes.  Hesayecv  heyv 
omet  ocen  pu’stemerrikekos.  “  A  oh  awat  vtekat 
hesayece  tetayet  yekcetv  ocet  omes.” 

CESVS  ESTE  HUNVNWV  TES, 

Hesaketvmese  mehenwat  etvpomusen,  heyv 
mehenwet  omes.  “Hesaketvmese  yvmv  ekvnv 
encakusat  Eppuce  hvmkusat  atotvtes.”  Momen 
Cesvs  “Hesaketvmese  etvpomet”  omis,  “vtotkv 
ome  hakvtes,  momet  este  hunvnwv  en  heckv  ome 

liakvtes.”  Ahakv  kvceyvte  ocan  vfvstvranet, 
estemerkv  e  en  heckueceyvten  estemerrvranatet, 
este  hunvnwv  haket  omvtes.  Estimvt  Hesaketv- 
mese  heceko  tetayekv,  mv  em  vretvn  Hesaketv- 
mese  estomet  omat  es  en  kerreyvren,  este  hunvn- 
wv  hahket  aret  oftivtes.  “Estimvt  vnen  cv  hecv- 
tet  omen  omat,  Cvrkeu  hecvtet  omes”  makvtes. 
Momet  pu’stemerraten  estemerrofvt,  pum  vnice 
tetayet,  este  hunvnwv  haket  omvtes.  Momekv, 
Cesvs  este  hunvnwv  omen  vkerrievs.  Ysvn  este 
elen  es  fulhoyes.  Oye  etshuswv  hvmkusatton, 
efeke  nokkusen,  vcvk  ayes.  Este  hunvnwv  es¬ 
tomet  hecat,  em  merriyet,  oh  ahyet,  este  elat  ahe- 
sayehcet,  etske  em  wike  tetaye  haks  ?  Mv  hunvn¬ 
wv  vnokeckuse,  yekcetv  ocat  Cesvs  tes.  Estimvt 
hopoetakuce  sulke  em  etenrawvn  hueret,  cawet 
em  merret  ome  haks?  Cesvs  tes.  Estimvt,  Li- 
svle  en  hopelkv  etempen  hueret,  hvkihket  ome 
haks  ?  Cesvs  tes.  Estimvn  enokhokat,  estemer- 
rakat,  momen  efeke  en  nokhokat  oh  pefatken  em 
wicecet,  em  vhlvpvtecicet  ome  haks  ?  Cesvs  tes. 
Pu’ncakuset,  pum  merruse  emunkvt  omes.  Este 
hunvnwvtot,  etecakketskat  okv,  em  penkvletske- 
ko  tetayet  omes.  Mvt,  “A  vc  oh  vtes,”  ce  kicet 
omes.  Naorka,  mvn  em  apohicvs.  Mvt  Hesake- 
tvmese  yekcetv  omvlecattot,  ce  hesayece  tetayet 
omes.  Cem  penkvlkv,  cem  estemerretv,  cen  yek¬ 
cetv  seko  hueretskat  omvlkvn  kerret,  cem  merret 

omes.  Ce  penkahlates  ce  kicet  omes.  Etecak- 
ketskat  omet,  ce’ncakuset  hueret,  vtes  ce  kicet 
omes.  Cen  hesse  rakket  omes.  Mos  komeko 
ahretskvs.  Em  apohicvs.  En  yvmvskvn  ce  feken 
es  celayekvs.  Nake  momecares  makvten  em  en- 
honrvs.  Hiyomof  Cesvs  a  oh  vtes.  Ce  Hesayecv 
omen  vkerricet,  cem  mekko  omen  em  apohicets- 
kof,  etecakketskat  ece’wolicat  es  em  vwolen  ece- 
’nakuecvres. 

MVT  NAOKKVLKE  HESAHUECY  TES. 

“Cesvs  Klist  holwiyecvlke  hesahuecvrane  yv- 
mv  ekvnv  vlakvte  mehenwuset  omen,  e  enake 
hayvkvre  heret  omes.”  “  Mvt  Mekkotot  Hesayecv 
taranen  Hesaketvmeset  hvlwecvtet  omes.”  Heyv 
tvlkuset  yvmv  ekvnv  holwiyeckv  es  fvcke  likan 
vlvkuecvtet  omes.  Momen  estomet  pn  hesahuece 
hakes?  Epu’yoposket  hueret,  estemerkv  e  en- 
cakkueceyvten  estemerratet  omes.  Ahakv  kvce- 
yvtetot  omisem,  mvt  esyukpokusen  vfvstvtet 
omes.  Mvt  “hvsatkuset,  esvholwakekot,  est’en- 
nokkiceko  tetayuset,  holwiyecvlke  en  kvpvket” 
huervtet  okv.  Pun  holwiyeckv  vrahkv  pu  pvsvt- 
ke  tetayuset  omes,  momis  mvt  pum  elvtes.  “  Sul- 
ke  vrahkvn  en  hesaketv  wiyvtes.”  Tvhiketv  em 
elecvn  svpakleyvtes.  Momis  “mvt  epu’rahkvn 
oh  tvhikvkvte  hakvtes.”  “  Eto  oh  vtarkofvt  pun 
naorketv  e  oh  wikvtes.”  Heyv  vrahkvn  este 

hunvnwv  liaket  omvtes.  Heyv  vrahkvn  vnrvp- 
hoyen,  Kersemene  cvpofuce  ofvn  hihket,  em  mes- 
kat  catet  cvfcaken,  oh  tofket,  eto-fvske  es  kv- 
topuecet,  eto-teweklepkvn  svrahet  omhoyvtes. 
“  Sulke  vrahkvn  en  hesaketv  wiyvtes.”  Svlvf ke 
toyen — pucassekon  pu  hayvranet  vlaket  omvtes. 
Momis  enrahkv  fekat,  e  catvn  es  feket  omvtes. 
Svlvfke  toyet,  pu  pvsvtkvranat  tvlkuset  svpak- 
leyof,  Erke  en  liketvn  wihket,  yvmv  ekvnvn  vlah- 
ket,  “holwiyeckvn  en  kvpaket  em  eyuksv  sekon 
hesahokepvren  vnet  em  elares,”  makvtes.  Mo- 
men  hiyomat  hvlwe-tvlofvn  erorepet,  likepes  pu 
hesahuecvranet.  Ep’oh  vfvnnaket,  em  Puyvfekev 
em  punvkv  eteropotten  pu’tempunayet,  pum  me- 
kusvpkv  pum  apohicet,  pum  etenherke  munkvt 
likes.  Momekv  em  elkv  en  hesaketv  tepvken  es 
pu  hesahuecet  omes.  Epu’huere  omvlkvn  feket, 
nake  pu  yacat  omvlkvn  pu’metv  em  etetakuset 
omes.  Oh  vkvsvmakaten  elkv  en  re  en  nokkice- 
ko  tetayen,  ohfvtceckv  nettv  omof  estemerrvkeko 
tetayen  svpaklecet  omes.  Naorkvlke  em  mvttvke 
omet  ohfvtcecv  ehomvn  svpaklvraneyet  omes, 
momis,  “  Cesvs  vm  elvten  oh  vkvsamis,”  makeye 
tetayen  omat,  cen  naorketv  cen  kvpakvken,  ce 
hesakvke  tetayes,  makvres.  Apohica,  “naorkv 
ce’stemerrusate,  estemerkvn  ayetske  tetayuset 
omes,  momis  vnet  vhesaketv  enrahkv  sekon  sv- 
Ivkiyvtes,  cv  catv  es  nesiyvtet.  Ece’rahkvn  eli- 
3* 


Ctvne  to  Jesus,  Creek. 


26 


CESVS  A  OH  VTES. 


yvtes.  Ce  hesayeciye  tetayet  omes.  A  vc  oh 
vtes.” 


MY  TYLKUSET  HESAYECY  TES. 

“  Vnet  aye  tv  toyis,  estimvt  vnen  cv  tehoyvne- 
kat  Erke  Hvlwe  likat  oh  ahyekos,”  Cesvs  makv- 
tes.  Cesvs  a  oh  aweyat  tvlkuset  holwiyeckv  en 
kvpvkeye  tetayes.  Hesaketvmese  em  merkv 
omvlkvn  Cesvs  em  wikvtet  omekv,  mv  tvlkuset 
holwiyeckv  pun  hvsvthice  tetayet  omes.  Cesvs 
vfekrakkekofvt,  Hesaketvmese  em  merkv  enhon- 
rat  sases.  Momis  Cesvs  vfekrakkekon  omat,  mer- 
kau  e  yacvkeko  tetayes.  Mv  momakat  ohfvtcv 
Hesaketvmese  ohfvtcecv  cvpvkket,  totkv  nake 
sumecicat  omvres.  Pum  vtotketv  herakat  etawvt 
pu  hesahuehcekos.  Pum  fulletv  hervke  mahat 
holwiyeckv  tes,  momet  herake  estomisem,  pun 
holwiyeckv  hoyvnepat  pun  hvsvtehcekos.  Pume 
pum  vtotketvt  omecicen  hvlwe  tvlofv  esceyeye 
tetayvten  ornate,  estoman  Hesaketvmese  Eppuce 
elet  omvt  haks  ?  Pume  etawvt  e  hesayeceye  teta- 
yvtes.  Ceme  cem  vtotketv  herakat,  cen  heretv, 
cem  fvtcetv  em  enhoniretskvs.  Hesaketvmese 
Eppuce  em  fvtcetv  momen  em  elkv  tvlkusat  ce 
hesayece  tetayes.  Uewvn  es  cv  paptishoyvtet 
omen,  Hesaketvmese  em  ohhompetv  vfastit,  Nak- 
cokv-rakko  oh  onayit,  Nettv-vcako  vcayecit,  me- 
kusvpkv  ayiyet  omekv,  cv  hesakvres  kome  vker- 

ricat  sases.  Heyv  momecisem,  Cesvs  a  oh  awvte 
sekat,  sulket  estemerkvn  tvkvpokes.  Nake  esto- 
mahen  vfastet,  mekusvpkv  ayetskat  tvlkusat  ce 
hesayehcekos.  Cesvs  tvlkuset  ce  hesayeces.  Es- 
emevpayv  plest  kicetv  tisem  em  enhonrat  sases, 
momis  em  mvtte  estvmahet  omes.  Entisem  hesa- 
yehocvre  e  yacet  omes.  Erne  em  puyvfekcv  tis 
hesayeceko  tetayekv,  cem  puyvfekcv  hesayeceko 
tetayes.  Cesvs  tvlkuset  naorketv  pun  hvsvtecet 
omes.  Mv  e  catvt  holwiyeckv  omvlkvn  hvsvte¬ 
cet  omes.  Mekusapvlke  hvlwe  vpokat,  hvlwe- 
este  tis,  momen  Cesvs  etske  tis  em  mekusapat 
sases ;  momis  em  apohicvke  tetayate  estit  kerre 
haks  ?  Momen  em  apohicatet  em  puyvfekcv  en 
hesayece  tetaye  haks?  “Este  hunvntake  Hesa- 
ketvmese  em  etenherkv  hvmkus,  mvt  este  hunvn- 
wv  Cesvs  Klist  tes,”  Nakcokv-rakkot  maket  omes. 
“Momen  etimv  ofv  hesaketv  sekot  omes,  sutv 
elecv  nake  hocefkv  etv  estome  a  hesakvke  tetaye 
este  emhoyvte  sekokv.”  Momekv  etv  oh  hehcats" 
kvs.  Cesvs  tvlkusen  em  enhonrvkes.  Merretvn 
ocet  es  likepet,  naorkvlke  omvlkvn  a  vc  oh  awe- 
pvkes,  kicet  omes.  Mv  tvlkuset  holwiyeckv  en 
kvpvketv  ocet  omes.  Cesvs  tvlkuset  pum  vnice 
tetayofvn,  estomen  fekhunnet  naorkvlken  em  pu- 
nayet  es  e  naoriceye  tetaye  haks  ?  Estimvt  cem 
oh  onayvre  ce  yaceko  tetayes.  Este  estemerruse, 
nake  vpohocvtot,  este  enake-ocv  tis,  este  lvstat, 

este-hvtke  tis,  este  nake  kerrekat,  este  hoporrenv 
tis,  em  atcvke  lesehuset,  vfusherakvn  vtce,  esto- 
mis  omvlkvn  etetih  hvmkusen  en  huehkvkvtet 
omes.  “Ekvnv  yuksvlke  omylkatskat,  vnen  a  vc 
oh  hecaket,  hesahokepvkes,”  maket  omes.  Este 
hunvntake  oh  hecekot,  cemeu  e  oh  hecekot,  Cesvs 
oh  hecvkes,  mv  tvlkuset  ce  hesayece  tetayekv. 

MYT  HESAYECY  EPU’NOKECUSET  OMES. 

Hvlwe-tvlofv  wihke  yvmv  ekvnv  vlahke  este- 
merke  elvtet  kerkuecet  omes.  “  En  hessvlke  vrah- 
kvn  este  en  hesakctv  wvkecat,  vnokeckv  ’sen  rak- 
ke  este  hunvnwv  ocekos,”  maket  omes.  Estomen 
hvlwe-tvlofv  hvsatkusat  wihket,  yvmv  ekvnv  hoi- 
wiyeckv  es  fvckan  vlaket;  puyvfekcv  holwaho- 
katet  vnrvpvren,  hvlwe-este  en  yvhiketv  wiket ; 
ohliketv  herkv  wiket,  ena  nokke  cvporusen  eto- 
teweklepkv  oh  vtvrkvranet  vlaket  omvt  haks? 
Vnokeckv  tvlkuset  omvtes.  En  hessvlke  tokon, 
momis  en  horrvlken  vnokecatet  omvtes.  “Naor- 
kvlke  toyeye  emunkof,  Klist  pum  elvtes.”  Nake 
heraken  vfastet,  este  enokhokan  cvfencicet,  este 
estemerkakan  etv  vpeyecicekot,  “naorkvlke  en 
hesset”  huerofvt  em  vnokeckv  kerkuecvtes.  Ce- 
luslvme,  en  naorketvn  hecet,  em  estemerketvt 
vwolicen  kerrofvt,  oh  hvkihkvtes.  Elkv  en  nok¬ 
ke  cvporusofvt,  horkopv  em  vtvkhvke  vtarkofv, 
em  merruset  em  punayvtes.  Momen  mv  svhaye 

elecakateu  svrvhecet  em  mekusapat,  “  Cvrke,  em 
(  merrvkvs,  naken  kerrvkekot  omakekv,”  kicvtes. 
Hvlwe-este  sulken  em  vnicvre  en  huehke  tetayv- 
tes  ;  momis  mvt  elekaten  ornate,  pu  hesahokeko 
tetayvntos  :  momekv  epu’nokecate  vrahkvn,  pum 
estemerret  omvtes.  Hvtvm  rakvwapkepet  omis, 
naorkvlke  encakuse  emunkvt  omes.  Ynokeckvt 
omecicen  pum  eten-kerket,  pu’ncakuset,  em  Puy  v- 
fekcv  pum  vnicvren  atotet,  pu  hesayecvret,  mer- 
retv  ofvn  pu  mehaket  omes.  Ece’nokecet,  cem 
elvtet  omes  ;  merretv  ofvn  a  ec’oh  hecet,  a  vc  oh 
vtes,  ce  kicet  omes.  Etvn  huericetskvtet  omi- 
sem,  em  vnokeckvt  ce  hesayecet  hiyomat  es  ece’- 
lakes.  Em  vnokeckvt  ce  mehaket  emunkvt,  hiyo¬ 
mat  hvtvm,  “holwiyeckv  en  kvpvketv  cv  catv  es 
nesiy vten  e  enake  hayepvs,”  ce  kicet  omes.  Cuko- 
yekcv  tis  piketsken,  cen  hesset  ce  recvphoyvre 
enake  ocvte  omvlkvn  es  sumecicen  omat,  monkat 
ce  hesayecvranet  en  hesaketv  es  sumecicen  omat, 
mv  cen  hesse  mos  komekot  vretske  tetaye  haks  ? 
Momis  Cesvs  heyv  emuntvlen  momecvtes.  Este- 
merkv  em  eyuksv  sekon  en  kvpahket,  hvlwe-tvlofv 
estofis  afvcket  liketskvren,  ce  nesatet  elet  omvtes. 
A  ec’oh  atet,  vnattvten  ce  hecicet,  “hecvs,  naorka, 
ece’nokeciyvten  ce’nokeciye  munkes.  Estemerkv 
momen  naorketv  en  kvpvken  ce  hesayecaren  a 
vc  oh  vtes,”  ce  kicet  omes.  Aeha  ce  Hesayecv 
merretv  es  fvcke  likat  etv  huerihcetskvs.  Yno- 

keckv  estomahe  heyv  ocat  cele  elecv  liahyetskvs. 
Cen  Hesse  ety  heyv  omat  hehcetskekos.  Mvn 
em  enhonrvs.  Mvn  vnokecvs.  Estofis  cem  mer- 
ruset  ce’ncakusen  eshecetskvres.  Cem  vhlvpvte- 
cicet,  cem  fiyatet,  ece’hecicet,  yvmv  ekvnv  em 
estemerretv,  penkvlkv  omvlkvn,  elkv  en  re  tis 
cen  kvpiyecihcet,  hvlwe-tvlofvn  estofis  afvcken 
ce  hayvres.  Aeha  heyv  ce  Hesayecv  ece’noke- 
cusan  a  oh  vtes. 

MVT  EP’OHFVTCECY  TARES. 

“  Omvlkeyatet  Klist  em  ohfvtceckv  e  homvn 
ersvpvklvraneyet  omes.”  Este  hunvnwv  e  feke 
nokkuse  yvmv  ekvnv  arvte,  hvtvm  Hesaketvmese 
rakket  rvlvkvres ;  momen  “  tvlwv  omvlkvt  e  ho¬ 
mvn  vtelokvres.”  “Hecvkes  aholocen  vpaket 
vlakes  ;  momen  este  e  torwv  omvlkvt  hecvres, 
momen  mv  sekeyakvteu  hecvkvres.”  Oh  vkvsa- 
mvlke  afvcecice  estvmahet  omes.  Mvn  e  enake 
hayvkepvtet  omekv ;  momen  em  ohliketvn  oh  li¬ 
ken  hecakofvt,  afackakuses,  en  hesse  here  hesa- 
yecvrane  opunayvtet  ohfvtcecvranekv  penkvlv- 
kekares.  Momis  e  enake  hayeko  mos  komeko 
fullvte  em  ehutke  estvmahe  tares.  Mv  en  hake 
hiyomat  “  vnen  a  vc  oh  awepvkes  ”  makatet,  “  vn 
kvpvkvkes  ohtvhikvkvte  toyatskat  ”  make  pohetv 
penkvlke  estvmahet  omvres.  Cuko-yekcv  vpikvt 
ohfvtciyen  elvranet  ometon  omat,  este  e  kvncvpu- 

ecuset  omis,  encakuset,  e  feke  es  nokkicuset  en 
cukopericen  omat,  ohfvtcvranof  hesayehocvren 
yekcen  vtotkvtet,  nake  em  momecat  em  onayet, 
“vnen  vm  enhonretskat  ce  hesakvres”  kicet,  cv 
momecekvs  kometsken  omat,  ce  recvpiye  tetayes 
kicet,  ec’ohfvtcvrane  orofv,  vnet  ece’yoposkiyet 
opunvyares.  Este  cen  holwiyeckv  omat  hesaye- 
ciyvte  sulkes,  cemeu  ce  hesayeciyes.  Feketv  vpo- 
hvkos,  vnokeckv  tvlkuset  omecices.  Cem  vnicare 
vkvsvmvs  kicen  omisem,  cuko-yekcv  vpikv  na- 
kcokvn  oh  onayepet,  opunaj^epet,  monkat  nocepet, 
em  apohicekon  omat,  hvtvm  rvlake  munkes.  Mo- 
mis  cuko-yekcv  vpikvt  mv  vlakaten  em  e  yace- 
kot,  em  vretvn  es  kerkuecat  rvlake  cv  naorih- 
cetskvs  kicen  omat,  ohfvtcecvranat  oketv  ohren, 
cuko-yekcv  vpikv  ohfvtceckv-cukon  yescehoyen ; 
ohfvtcecvt  em  atcvken  vtcet  likat  en  hesse  enca- 
kuse  em  vlakvnketon  heces.  Momis  hiyomat  em 
punvkv  yekce.  haken,  en  heckv  penkvlketon  he¬ 
ces.  Est’en  hesse  omet  arofv  em  en  herhoyekvn- 
ke,  momusen  estohfvtcecv  hakes.  Naorka,  em 
ohfvtceckv  ohliketv  oh  likehpe  ec’ohfvtcecvrana- 
tet,  cuko-yekcvn  vpiketske  tetayusen,  ce  hesaye- 
cetvn  maket  a  ec’oh  ates.  Ece^yoposket  hueyiret 
ce  hesayecvret  ce  kicet  omes.  Hofunekon  em 
ohfvtceckv  e  homvn  er  huervranetsket  omekv,  em 
apohiceko  ahretskvs.  Cem  Eten-herkv  omen  vfek- 
rakketskofv,  ec’ohfvtcecvranen  e  homv  erhuerets- 

kat,  ce  penkvlekares.  Ec’ok  tvhikvren  ce  yace- 
kon  ornate,  en  huehketvn  e  enak’  hayepvs.  Cv 
feken  ohceyvs  kicvs,  vn  liketvn  ohceyvs  ce  ki- 
cvren. 


CESYS  ESTYMVN  LIKE  HAKS.? 

Cop  opunayate,  “Aeka  estvmvn  esheciye  teta- 
yat  kerriyate,  likate  mahusan  erokriyes,”  makv- 
tes.  Naorkv  ce’stemerrusate,  keyvt  cem  punvkvt 
ome  haks  ?  Cesvs  eskecetv  ce  yacuset  ome  kaks  ? 
Yvmv  ekvnv  ok  arvte  wikket,  kvlwen  ayepes.  A 
ok  awat  vtekaten  kesaketv  yuksv  sekon  emvra- 
net,  mvn  merretv  okliketvn  ok  liken  kecetskes. 
Yyetv  kopiye  makes  kometskes,  momis  naorkv 
emekusapat  vpakusen  Cesvs  poket,  em  apokicet 
omes.  Momis  mvt  kerretv  yekce  omen  omat,  ke- 
yvn  kerrvs  ;  Cesvs  livlwe  tvlofv  tvlken  liket  ome- 
kos,  momis  yvmv  ekvnv  tisem  kvmecicet  omes. 
Hesaketvmeset  omepekv  kvmkvn  aret  omes. 
Vcvk-fullvlke  em  punayate  “estofis  ece’pakvka- 
res”  kicvtes.  Estofis  epu’pakes.  Cesvs  vcvk-ayv 
enokkuset  en  cuko  ofvn  wakkisem,  em  vklvpvte- 
cicvret  vkueret  omes.  Ekkuse  liolwiyecv  akye  en 
kolwiyeckv  em  ok  kerknecat,  e  meliakuset  vkue¬ 
ret,  “  emvklvpvtket  ayepvs,  cen  naorketv  cen  kv- 
pakes,”  kicet  omes.  Mekusvpkv-cuko  ofvton  este 
sulke  tis,  nvcomuse  tis  nvkaftet  vrakkuecet  eme- 
kusvpaken  omat,  nake  e  yacakat  e’mvre  em  ete- 

takuset  omes.  “Estvmvn  hokkoluset  tutcenusis 
vn  hocefkv  ofvn  etoh  nvkaften  omat,  mvn  vnet 
cm  etenrawvn  hueris Apohica,  ece’wolicuses. 
Hiyome,  ce  torwv  heyv  nakcokv  oh  hecofv,  ece 
’nakuecuset  omes.  Ce  hvcko  ofvn  cem  wvswa- 
kes.  Hopoyetskvren  ce  kices.  Eshecetvn  ce  ya- 
cusen  omat,  hofunen  e  mehahket,  hopiye  ayetske- 
kisem,  cem  vpohetv  e  hvcko  rem  ores.  Ce  fe- 
ken  eceyetvn  komet,  ahauke  vnafket  vhuerekv, 
cen  hesse  ece’nakuecusat  ’sem  vwolen  ece’wolicet 
omes.  Estvmvn  ayetske  estomis,  enke  merretv 
es  fvcken,  enrahkv  sekon  a  cem  wiyet  ece’cvk 
are  munkvt  omes.  Cen  hervre  vrahkvn  cen  nene 
vnakuecuset,  cem  wakketau  vnakuecuset  omes. 
Fvtcetv  em  vtcetv  hvtken  a  cem  wiyet  hvthiyvt- 
ke  cen  topvn  vhueres  ;  momen  ohhompetvn  vli- 
ketskofv,  tvklike  hesake  ce  hesayece  tetayaten 
pvpvs,  ce  kices.  Ece’nakuecuset  omekv,  a  oh 
vtetv  vlicecetskofv  hehcet,  e  sakpvn  es  cem  vni- 
cvranet  a  rvtoseces.  Huehketskeko  emunkofvn 
cem  ayoposket,  opunayetske  emunkofv  pohes,  ece- 
?nakuecuset  omekv.  Naorka,  estvmvn  aretske  es¬ 
tomis,  Cesvs  mvn  ares.  Momekv  tvlofv  estomen, 
cen  hueretau  estomen,  nettvtot,  neretot,  ce  hu- 
ten  aret,  vnrawvn,  aretske  estomis,  Cesvs  a  oh 
vtetske  tetayes. 

“NAKEN  OKE  HAKS,  CESVS  A  OH  YTES  MAKE 
OCAT?” 

“  Cesvs  a  oh  vtes  makate  sulketot  omisem,  es- 
tomit  vtiye  tetaye  haks  ?  Hvlwen  likes,  momen 
estohmit  mvn  erohrit  e  tempunayiye  tetaye  haks  ? 
Estomis  hvmecicet  omes  mahoket  omisem,  liecv- 
kokv,  estomit  oh  ayiye  tetaye  haks  ?  Yvmv  ekv- 
nv  oh  arvte  omet  aren  omat,  se  naoricusiyis  oh 
ahyvyes.  Ayiye  esfekvraniyat  nake  ocusiyat  om- 
vlkvn  wiyiyit,  vkerkv  sulkis  ahyvyes.  Ynrvpkv 
estomet  cv  fekhunnihcekos.  Enokhokate  em  wi- 
cvkuecvre  kome  este  sulkate  vhepvkhece  vpeyv- 
te  omit,  ahyvyes.  E  homvn  ertvklvtikit,  em  at- 
cvken  en  hvlatit,  monkat  elen  em  otahkit,  *  Hesa- 
ketvmese  Cesvs  toyetskat,  cv  hesayecvs7  kihcv- 
yes.  ■  Cv  hecekot,  cv  yekotketot,  cvna  nokketon 
vm  wicecetskvren  komit  okvkos,  momis  holwiyec- 
kvn  vm  wicecvs  komis.  Cv  feke  holwiyeckvn 
es  enokkes.  Estemerkv  yuksv  sekot  vn  hecke 
tetayen,  Hesaketvmese  en  cvpvkke  em  elecvn 
hueris.  Hesaketvmese  cv  hesayecvs,  cv  sumkes.’ 
Momis  Cesvs  epu’pvkekokv,  estomen  a  oh  vtetv 
kerrvks.”  Apohica,  heyv  omvlkvn  ce  feke  ofvn 
momecetskofv,  Cesvs  a  oh  vtetskvres.  E  homv 
ertvklvtike,  em  atcvke  en  hvlate,  e  tempunayets- 
kat  estoman  ometske  tetaye  haks?  Naken  ce 
yacat  en  kerkuecatet  ometskeko  tetaye  haks? 
Mometskekis  kerres.  Heyv’  se  naoricekis,  ce  he- 

sayecvre  ce  yacat  en  kerkuecetskes.  Hece  omet, 
ce  feke  omvlkusen  ’svkerricet  oh  huehkvs.  Este 
sulket  em  vfoloten  vhepvkhecet  oh  ayvrane  omet, 
vyvs.  Este  etorheceko  oh  huehkvte  omen  oh  hueh¬ 
kvs  ;  “  Cesvs,  Tewe  eppuce  toyetskat,  vm  mer- 
rvs  !”  kicet.  Yvmv  ekvnv  oh  arof  fullakvte  ’sen 
heret  hueretskes.  Hopiye  heren  vpeye  svsakv- 
tes.  Este  sulket  em  vfoloten  vwoliceko  tetaye 
sasvtes.  Este  etv  sekis  etetayusen,  e  enake  ha- 
yepetske  tetayes.  Ce  pohe  tetayet  estofis  ece’wo- 
licet  omes.  Momen  hecetskeko  tetayet  omis,  erne 
ce  hecet,  naken  ce  yacat  omvlkvn  kerret,  ce  poh- 
hvte  munkvt  omes.  Efeke  Cesvs  em  vlostat  mvt 
oh  ayetvts.  Pun  naorketvn  kerret,  pun  kvpiye- 
cicet,  pum  vhlvpvtecicet,  pu  hesayece  tetayes 
komet,  pum  vnicvren  em’pohepet,  mv  tvlkuset  pun 
Hesse  omen  vfekrakkeyat,  mvt  a  oh  vtetvts.  E 
torofv  en  hecekot,  em  punvkv  en  hake  pohekot 
omis,  pohet,  e  torofau  en  heceye  omet  a  oh  vwvra- 
neyes.  Holwiyeca,  cen  holwiyeckvn  en  kvpvke- 
tvn  komet  emekusapetskat,  “Cesvs  cv  hesaye- 
cvs,”  kicetskat,  mvt  a  oh  vtetv  tes. 

MEKUSVPKV  OFVN  VTES. 

Cesvs  hecetskeko  tayis,  emekusapetske  teta- 
yekv,  em  punayetske  tetayes.  Heyvn  momece- 
yvren  Hesaketvmeset  pu  kicet  omes.  Hesaketv- 
mese  etempunvyetv  nake  rakke  estvmahet  omes. 

“Vketecet,  emekusvpvs.”  Opunvkv  herake  ete- 
lvcvke  herakusekis  emekusvpetvts.  Ce  feke  ofv 
ykerrickv  contkuse  ocepe  es  opunvyetskekat  tis 
meknsvpky  tes.  Mekusvpkv-cukon  eceyiyofvt 
emekusvpares  kohmetskys,  estvmvto  estomen 
aretskis  emekusapetskes.  Naorkvlke  emekusa- 
pat  Cesvs  em  apoliicet  emehake  munkvt  omekv, 
kerreko  sahsekos.  E  hvcko  estofis  hauket  omes. 
Mekkvlke  heceskvntot,  hvtvm  hecykis,  este  nv- 
comuset  em  punayet  omekv,  em  punvyetv  yekce- 
tvts.  Momis  estemerkoyuse  estomis  omvlkvt  es¬ 
tofis  Cesvs  emekusvpvkepe  tetayes.  Naken  cem 
puyvfekcv  en  hervre  kometskat,  emekusvpvs. 
Holwiyeckv  en  kvpvketvn,  ce  feke  mncvsen,  vkv- 
svmkvn,  hvsvtketvn,  emvhlvpvtketvn  kometskis, 
emekusvpvs.  Ehvperkuse  emekusvpetskeko  te¬ 
tayes.  Emekusvpkv  yv  omakat  ayoposhokvres 
komvranetskat  tvlkus.  Hesaketvmese  tis  nake 
momeceko  tetayat  svsakes.  Naorkeko  tetayuset 
omet,  naorkv  emekusapat  em  apohiceko  areko  te- 
tayuses,  em  apohicares  makepvtet  omekv.  “  Vpo- 
hatskof  cen  heckvkvres,”  Cesvs  makvtet  omes. 
Momekv  meknsvpkvn  vyekcvkes.  Cv  herekot, 
vn  yekce  tis  sekos  kometskis,  emekusvpvs.  “  He¬ 
saketvmese  cv  sumkvranes,  cv  hesayecvs”  ma- 
ketv  tvlkusen  maketskis,  emekusvpvs.  Mekusvp- 
kvn  sevmunk  hayvs.  Estvmvn  cen  tvlkuse  vrets- 
ke  tayat  hopoyvs.  “Emekusapetskof,  cen  cu- 

kucen  ecehyet,  ahauken  akhottvs.”  Nettv  vtot- 
ketv  vliceceko  munken  alihket,  emekusvpvs.  He- 
saketvmesen  ce  feken  em  enramet,  ce  kereko,  cen 
yekce  seko,  ce’stemerre  hueretskat  em  oh  onayvs. 
Cen  naorketvn  en  kerkuecet,  holwiyeckv  en  kv- 
pvketvn  vpohvs.  Nakcokv-rakkon  oh  onayet,  hv- 
svtketv  mv  opunayecan  vpohvs.  “  Hesaketvmese, 
naken  kerrvkos,  vm  mahayvs.  Cv  feke  wvnhet 
omes,  vn  lowvcecvs.  Cem  Puyvfekcv  teropotten 
mvrahkvn  cv  hayvs.  Cesvs  a  oh  atet,  oh  vkvsa- 
met,  vnokecet,  nake  cv  kicaten  momecetvn  vm 
vnicvs.  Naorketvn  vn  kvpiyecicet,  hvlwe-tvlofv 
em  etetaken  cv  hayvs,”  kicvs.  Momen  vtotket, 
aretske  estomis,  ce  feke  nettv  omvlkvn  tewolu- 
sen  Hesaketvmese  vkvwapkekvs.  Ayoposketv 
lvpke  heckekis,  emekusapetske  munkofv,  heckv- 
ranat  tvlkuses.  Puyvfekcv  emekusapat  sumike- 
kos.  Ce  sumikekos,  mehenwicuset  Cesvs  oh  hueh- 
ketskat,  “Hesaketvmese  vm  merrvs,  naorkv  to- 
yis,”  kicetsken  omat. 

MEKUSYPKY  EN  FEKHYMKETY  OFYN  YTES. 

Nake  hocvckvte  holwiyeckv  es  fvcke  pume  omat 
mekusvpvre  em  etektvnkat  estomahet  omes.  Na¬ 
ke  toyeyat  e  vkerricet,  Hesaketvmese  vkerrice- 
yat,  pu  penkvlakuset  a  oh  vweye  tetayes.  Mo- 
mis  fekhvmketv  ofvn,  merretv  em  ohliketvn  a 
vwey vren,  pu  kicet  omes.  Hesaketvmese  vrakkue- 

cekot,  e  kvncvpuecekot  vweyvren  okekos,  momis 
Hesaketvmeset  pum  apohicvres  kometvt,  ep’oh 
fekhvmecicvren  okes.  Mekusvpkv  ayoposhokat 
eskerkv  sulket  omes.  Hesekiyv  mekusapan,  Se- 
nakelep  era  estvlke  pvsatkvtes.  Elicvt  mekusa- 
paten,  totkvt  hvlwe  a  hvtvpket  nake  ohnokrickv 
nokricvtes.  Cesvs  vcvk-fullvlke  tate  emekusvpa- 
kofv,  Puyvfekcv  Hvsvtkat  a  oh  hvtapkvtes.  Me- 
kusapvlket  mekusapet  vpokofv,  Petv,  cuko-yekcv 
pikat,  Hesaketvmese  em  estet  a  ossicvtes.  Nake 
vpoheyat  omvlkyt  pun  heckvres  komeko  tetayes, 
nake  pun  herekis  vpoheyet  okv.  Momis  Hesa¬ 
ketvmeset  nake  pun  hervre  pu’mvres  komvrane- 
yat  tvlkuset  omes.  Momis  holwiyeckv  en  kvpv- 
ketvn,  hvsvtketvn,  hesaketvn,  nake  pum  puyvfek¬ 
cv  ’sen  hervren  vpohen  omat,  pum  apohicvranat 
tvlkuset  omes,  eme  komat  vcvkayen  nak’  vpohen 
omat,  pun  heckvranen,  pun  kerkuecvtes.  “Ypo- 
hatskof,  cen  heckvkvres,”  Cesvs  makvtes.  “Cv 
hocefkv  ofvn  naken  vpohatsken  omat,  mvn  cem 
momecvkares.”  Epu’rahkv  emekusapes.  Pum 
emekusvpkv  herake  mahat  tis,  Hesaketvmese  em 
apohiceko  tetayes,  momis  Cesvs  vrahkvn  pum 
apohices.  Mekko  tis  opunvkv  ohtotetsken,  este 
ce  kerre  sekon,  cem  vtcetv  tis  lesehuset  omen, 
ohhotcicetskat  holwahoketon  omat,  vm  apohicvr 
haks?  kometskes.  Momis  eppucet  vlahket,  “Vnet 
cem  punvkv  soh  ayit  nake  vpohat  em  momecvs 

kicares,”  ce  kices.  Cesvs  momecet  omes.  Pum 
emekusvpkun  Erken  soh  ahyet,  “nake  vpohaten 
em  momecYS  ,”  kicet  omes.  Naorkv  hvkihke,  ce 
feke  cen  nokkusate,  afyckvs.  Cen  Hesse  ocetskes. 
Cem  mekusvpkv  hereko  estomis,  Cesvs  ece’rahkvn 
mekusapet  omekv,  cem  apohihoce  emunkvt  omes. 

VKVSVMKV  OFYN  YTES. 

Nakcokv-rakko  ofv  vkvsvmkv  opunvyecat  sul- 
ket  omes.  “Vkvsvmkv  eteropotten  pu  fvtcvke 
hakes,”  momen  “  vkvsvmkv  eteropotten  pu  hesa- 
hokes,”  momen  “  Hesaketvmese  Cesvs  Klist  oh 
vkvsametskof,  ce  hesakvres”  maket  omes.  Cv- 
?lawusen,  vn  hesset  nake  amet  tvklikets  cv  kicen, 
yomucke  tis,  ehsit  hompin  omat,  mvt  vkvsvmkv 
tes.  Em  punvkvn  em  vkvsamikv.  Cv  nokketon, 
heleswv  cen  hericvres  cv  kicet  vmhoyen,  eskin 
omat,  vlekcv  en  nakJ  kerretvn  em  oh  vkvsamikv, 
mvt  vkvsvmkv  tes.  Este  naorkv  vrahkvn  elvra- 
net  Cesvs  yvrnv  ekvnv  vlakvtes.  “Vnen  vc  oh 
vkvsvmvs.  Naorketv  en  kvpvketv  esfvcken  cen 
heckueciyvtet  omekv,  recvpket  vrepvs.  Cv  catv 
mahusatet  nesvtet  omisem,  enrahkv  sekon  cawe- 
pvs.  Nake  ce  kiciyaten  momecet,  vc  vhecicekvs 
kometsken  omat,  elkv  estemerkv  yuksv  sekat  en 
kvpvken  ce  hesayecares,  heyv  momeciye  tetayet 
omekv.  Heyv  tvkliken  papetsken  omat,  ce  hesa- 
ke  munkv  tares.  Heyv  heleswv  cem  puyvfekc^ 

em  enokketv  em  wicecen  omat,  estofvn  ce’hlekos. 
Ynen  a  vc  oh  vtes,  momet  vc  oh  vkvsametskof, 
ce  hesakvres.”  Cesvs  naken  makat  momecvres 
kometvt  vkvsvmkv  tes.  Cesvs  a  oh  vtetvt  vkv- 
svmkv  tes.  Ece’rahkv  elvten  vkvsahmet,  e  enak’ 
hayepvs.  Cuko-yekcv  ahauke  cen  hawecat,  vkv¬ 
sahmet,  ossiyet  hesakepvs.  Cen  sapokv  kvwvpe- 
tv  vkvsamuset  omekv,  oh  vkvsamet  cen  naorke- 
tvn  mvn  oh  wikvs.  Ece’huere  omvlkvn  fekvtes. 
Afvckepvs.  Hesaketvn  es  cem  vlaket,  “cemet 
kometsken  omat,  cenake  hakepvres,”  ce  kicet 
omes.  Cenke  arvtosehcet,  ce  feke  afackusen  ese- 
pvs.  Este  nake  yvmahkuecv  omet,  ce  huten  en 
hopiyecetskvtes  ;  momis  rafulketskvre  Cesvs  ete- 
takueces.  Mv  vrahkvn  Cerke,  rafulkepvs,  ce  ki- 
cetv  vkvsvmes.  Mvn  vkvsahmet,  “  akvwvpikit 
Cvrke  oh  ayares  ”  makvs.  Cehe  tis,  ce  hiwv  tis, 
cen  hopoetaknce  tis  nake  maketskat  vkvsvmvre 
ce  yacet  omis,  momen  vkvsvmeko  witen  omat, 
cen  hehrekos.  Momekv  Cesvs,  “Naorkv  ce’ste- 
merrusate,  ce  hesayeciye  tetayet,  ce  hesayecetv 
vkvsvmiyes.  A  vc  oh  vtes  ”  kicat,  vkvsvmvren  ko- 
met  okes.  Em  opunvkv  vkvsvmeko  are  elesecih- 
cetskvs.  A  oh  awat  vtekat  omvlkvn  hesayece 
tetayet  omes.  Cv  holwiyecetvts  komet,  vtetske- 
kon  omat,  cv  hesayeceko  tetayes  maketske  etv- 
pomuset  omes.  Laksecetske  etvpomes.  Nake 
momecares  makvte  momecvres  komet  oh  vkvsv- 

mvs.  Hiyomofvn  oh  vyvs.  Hesaketvmese  vkv- 
samis,  vkvsvmetv  ocvkan  yin  vnicvs.  A  ec’oh 
awat  vtekat  hesayecetske  tetayet  omekv,  cv  he- 
sayecvs,  kicvs. 

CE  HOLWIYECE  HUERETSKAT  EM  MUNKET 
YTES. 

“Cvholwiyece  momvtekiyat,  estomit  Cesvs  hv- 
satkusat  a  oil  vtiye  tetaye  haks  ?  Este  vne  omat 
a  oh  vte  tetaye  haks  ?  Mehakit  cv  here  hakofvt 
vtvko  taye  haks  ?”  maketske  wites.  Naorkv  ce’n- 
cakusiyate,  cen  holwiyeckv  mahusatet  cen  heretv 
tes.  Nake  v’mvnvtteces  kometskat  mahusatet 
cem  vcahnat  tes.  “  Cesvs  Klist  naorkvlken  hesa- 
huecvranet  yvmv  ekvnv  vlakvtet”  okv,  momekv 
ceme  omaten  hesahuecvranet  vlaket  omvtes,  “es¬ 
te  fatcvlke  tokon,  momis  naorkvlke  naorketv  en 
kvpvkvren”  en  huehkvranet  vlaket  omvtet  okv. 
Este  fatcakusat  sahsekos,  momis  pu  fvtces  komat 
sases,  mv  omat  e  enake  hahyekos.  Awen  omat, 
pum  munkv  es  svpakleyat  asvwvraneyes.  Na¬ 
orkvlke  toyet,  Hesaketvmese  em  ahakv  kvceye- 
yvtet  omes.  Hecke  naorkeyat  etvpomen,  pu  feke 
ofvn  naorket,  Puyvfekcv  elesecicet,  Cesvs  em 
vnokeckv  pu  yaceko  omet  svpakles.  Nake  esto- 
meyat  vtekat  holwahoke  vlket  omes.  Pume  eta- 
wv  hvsvtke  e  hayeko  tetayuset  omes.  Momen, 
livsvtke  e  omecet  Cesvs  a  oh  awen  omat,  svhayet 
omeye  tetayes.  “Epu’caket,  nake  ocetv  sulecet, 

naken  pu  yaceks  ”  komekot,  “  pu’stemerhoyet,  na- 
ken  ocekot,  pu  heceko”  etetayuset  vwvraneyet 
omes.  Hiyomen  Cesvs  a  oh  awet,  pum  estemerke- 
tvn  em  oh  onayvraneyes.  Opunvkv  svhopakv 
opunayat,  este  cv  fvtces  kome,  Hesaketvmesen 
vkvsamet  este  vpvlwv  sen  heriyes  kicvten,  opu- 
nvyecvtes  ;  momen  este  efeke  kvncapuse,  e  torwv 
hvlwe  vkvwvpetv  enkvsvmkuse,  e  hokpe  tepke, 
“  Hesaketvmese  vm  merrvs,  naorkv  toyis,”  kicv¬ 
ten  opunvyecvtes.  Heyvt  emvhlvpvtket  e  hute 
oh  ayepvtes.  Momen  Cesvs  pum  merrvren  pu 
yacen  omat,  matvpomen  oh  vpeyvraneyes,  “He¬ 
saketvmese  vm  merrvs  naorkv  toyis  ”  kicet.  Mo¬ 
men  cv  here  hakvres  komet,  mehakvranekot  omes. 
Pum  puyvfekcv  eteropottet  naorketvn  esvholwa- 
kekv  estomecet  hvsvteceko  tetayuses.  Hesaketv¬ 
mese  Eppuce  e  catv  tvlkuset  pun  hvsvthice  teta- 
yes.  Pume  etawv  here  e  hayeko  tetayuset  omes. 
Cesvs  a  oh  aweyof,  heraken  pu  hayvres.  Enhv- 
teceskv  nake  estomeyat  Cesvs  a  oh  vwvraneyet 
omes.  Momekv  naorka,  vtes.  Hvtetusat  cv  here 
hahket  vtares  kohmetskvs.  Mehaketskis,  hiyo- 
mofv  ’sen  here  hehcetskekos.  Cen  holwiyeckv 
kerretskat  ’sen  heren  Cesvs  kerret  omis  “Meha- 
kvs,”  makekot,  momis,  “Vtes,”  ce  kicet  omes.  Mo¬ 
mekv,  cen  holwiyeckv,  cem  estemerketv,  ce  feke 
em  wvnhe  ’somvlkusen  a  soh  vtes.  Ce  holwiyece 
hueretskat  emmunket  vtes. 

“MOMIS  CY  HEREKOT  OMEKV,  FYTCVN  VTVKO 
TA  YES.  ’  ’ 

Este  heretv  oricet  sases  kometsken  omat,  cem 
mvttet  omes.  Este  heretv  orice  sahsekos.  Pal, 
Petv,  Cane  esyomat  tis  heretv  oricvkekates.  Mo- 
mis  Cesvs  vnokeckv  es  fvcket  omekv,  pu  hervke- 
ko  momis,  omvlkeyan  awvkes  pu  kicet  omes. 
Pun  naorketv  es  pun  tvcke  omecekofvn,  estoman 
pumet  7se  en  tvceciceye  tetaye  haks  ?  Ce  here- 
kot,  ce  holwiyeceton  kerris,  mv  vrahkvn  “A  vc 
oh  vtes77  ce  kicet  omes.  Momekv  cv  hereks  ko- 
metskat  vrahkvt  a  oh  vtetv  ce  fekhunnihcates. 
Cv’lawusekv  hompvko  tetayes,  cv7stemerrusekv 
vm  vnihocvre  cv  yaceks  maketske  etvpomes.  Ce 
herekatet  omecicen  vtetske  tetayes.  Momis  fvt- 
cvn  vtvko  tetayes  maketskes.  Momekv  estomen 
vtetske  tetayat,  momen  vtes.  Cesvs,  “Letket, 
monkat  yvkapet  a  vc  oh  vtes/7  maket  omekos, 
momis,  “Vtes/7  makat  tvlkuses.  Estomen  atets- 
ke  estomis  ce’sepvres ;  yopkuset,  hvlket,  atetske 
estomis.  Momis  holwiyeckv  en  kvpakiye  cv  feke 
es  nokkiciyat  oricvkon  omes,  maketskes.  Esto- 
fvn  orihcetskekos,  ohvtvlake  emunkvt  omvranet 
okv.  Holwiyeckv  en  kvpvketvn  oriceyeton  pu 
hesahoket  ohmekos,  momis  Cesvs  elvte  vrahkvn 
pu  hesahoke  tetayes.  Vnokeckvn  oricvkon  omes, 
maketskes.  Hvlwe-tvlofv  eroretskofvn,  cem  vno¬ 
keckv  esfvcke  tares.  Hesaketvmese  vnokeceyat 

vrahkvn  pu  hesaket  ohmekos,  momis  eme  epu’no- 
kecat  vrahkvn  pu  hesahoket  omvres.  Ykvsvm- 
kvn  ocvkos,  maketskes.  Mehenwv  tes,  mekusapv 
vtekat  mekusapat,  “  Hesaketvmese  vm  vkvsvm- 
kvn  ohvtvliy  vs,”  kicvrane  vlket  omes.  Momis  me- 
henwusen  hesaketvn  komet,  Cesvs  oh  hecetsken 
omat,  heyvt  vkvsvmkv  tes  ;  momen,  ce  yekce  se- 
ko  estomis,  mvn  oeetsken  omat,  ce’stemerrikekos. 
Momis  cv  feket  wvnhet  omekv,  oh  huehkiyat  tvl- 
kusat  vm  apohicekis  omes,  maketske  wites.  Si- 
mv  Mekv  kicetv  en  hueretv  tatet  cem  vcahne- 
kvs.  “  Hesaketvmese  e  homv  e  feke  herekot  omv- 
tes  ”  Erkenvkvlke  enke  este  oh  wvkecakof,  Pu- 
yvfekcv  Ycakat  este  en  hecken  hecvtes.  Momet, 
“  vneu  heyv  yekcetv  v’mvkes,  momat  estimvto  es- 
tomen  cvnke  oh  wvkeciyat,  Puyvfekcv  Ycakat  en 
heckvren,”  maket,  cvto-konawvn  esfekvranvtet 
okv.  Momis,  “cvto-konawv  ece’paket  sumkekvs, 
Hesaketvmese  nake  est’emat  cvto-konawv  es  ne- 
svke  tetayes  kohmetskekv,”  Petvt  kicvtes.  “He¬ 
yv  nake  epu’pvketskekos,  momet  ocetskekos.  Mo- 
mekv  heyv  holwiyeckv  ce  feke  es  nokkicet,  en 
kvpvkvs,  momet  Hesaketvmese  emekusvpvs,  ce 
feke  em  vkerrickv  cen  kvpake  wites.”  “  Mehen- 
wusen  Hesaketvmesen  emekusapetsken  omat  cen 
holwiyeckv  cen  kvpakes”  kicatet  okvtes.  Cen 
hueretv  heyv  ’sen  holwvkeko  tetayes,  momat  Ce¬ 
svs  a  oh  vtvre  em  vcahhonet  omvt  tis.  Ce  feke 

kvncapusen  a  svtes  cem  wicecvren.  Fvtcvn  vtets- 
keko  tetaye  estomis,  estomen  vtetske  tetayat, 
vtes,  Cesvs  etv  ce  huericeko  tetayuset  omes. 

‘MOMIS  ENHOPOKVTE  TOYYKIS  OHME  WITES  ” 

Hiyome  vkerrice  es  ce  penkvleko  tetayuset 
omes.  Hesaketvmeset,  monkat  hvlwe-estet,  mon- 
kat  Nakcokv-rakkot  heyv  ce  kice  haks  ?  Enho- 
poke  maketv,  naketon  omat,  Hesaketvmese  em 
vtotketvt  omepes.  Hesaketvmese  em  vtotketv 
ehkvke  ocat,  ’se  naoricekot,  ceme  cem  vtotketv 
kerkakuse  ocan  vfvstvs.  “Nake  ehkvke  ocat 
Hesaketvmeset  omepes ;  momis  nake  kerkvke 
ocat,  heyv  ahakv  em  opunvkvn  es  vfvsteyvren, 
punakets.”  Nake  kerkeko  ocan  wihket,  kerka- 
kan  vfvstvraneyet  omes.  Hesaketvmese  koma- 
ten  momecvraneyet  omes.  Momen  heyv  ahakv 
kerkuset  omes.  Enhopokvte  toyetskeks  ce  kicat 
sekot  omes,  momis  Cesvs  ece’rahkvn  elvtet  omen, 
mvn  a  oh  vtes  ce  kihoce  emunkvt  omes.  Mome- 
kv  enhopokvte  vkerrickv  ’se  naoricekot,  momis 
Hesaketvmese  nake  ce  kicaten  vkvsamuset  lvpe- 
cicet  momecvs.  “Cen  holwiyeckv  omvlkvn  cen 
kvpvken  vpvlahtet,  ce  feke  mucvsen,  cem  puyv- 
fekcau  mucvsen  hay  vs.  Cem  vyetv  holwahokan 
en  kvpvkvs.  Cen  holwiyeckvn  en  kvpaket,  He¬ 
saketvmese  em  opunvkvn  vkvsvmvs.  Hesaketv¬ 
mese  Cesvs  Klist  oh  vkvsametskof,  ce  hesakvres. 

Vpohetskof,  cenheckvres;  hopoyetskofv,  eshecets- 
kvres ;  vnafketskof,  a  cen  haukvres.  Hesaketv- 
mesen  vnakuecetskof,  emeu  ece’nakuecvres.  Es- 
timvt  a  yc  oh  aten  omat,  etv  huerihcvkos,”  maket 
omes.  Hesaketvmese  ce  kicaten  momecetskof,  ce 
kesakvranat  tvlkuses.  Ce’stemerrusofvn,  este  nak- 
ocv  hvmket,  este  estemerrvlke  nake  vm’pohaken 
omat,  nak  sulken  ehmvyes,  maken  omat ;  “  vne 
7svc  vhonkvtkekis  omet  okv,  vpohvko  tetayes,” 
mahketsketo  haks  ?  Mohmekos  ;  “  Svc  vhonkvt- 
keko  estomis,  este  estomis  okekv,  vpohares,”  ma- 
ketskes.  Hesaketv  yuksv  sekat  ohfvtcv  ma  etv- 
pomen  vpohvs.  Cv  hocefkv  Hesaketvmese  en 
nakcokv  ofv  escoket  ome  hakes  ?  kome,  ’se  nao- 
rihcetskvs.  Naorkv  toyetsken  omat,  “Cesvs  na- 
orkvlken  hesahuecvranet  vlvkvtet  omekv,”  cemen 
cen  huehkes.  Iluehketv  este  omvlkvn  vrvheces. 
“Estimvt  komat  uewv  hesake  enrahkv  sekon  cv- 
wepekvs”  Cesvs  opunayat,  “Nakcokv  hesake 
ofv  ce  hocefkv  escokvkatet  awepvkes,”  maket 
okekates,  momis  “Vtotke  cen  lionhoyusvkatet 
omvlkvt  awepvkes”  maket  okvtes.  Naorketv  es 
cen  honneton  omat,  Cesvs  a  oh  atetskofv,  ce  he- 
sayecvres.  Cesvs  a  oh  atetskof,  ce  hocefkv  nak¬ 
cokv  hesake  ofv  escokvres.  Cesvs  a  oh  atetskofv 
enliopokvte  omen  ce’svres ;  momis  vtetsk'ekon 
omat,  ce  sumkvres. 


CESYS  A  OH  VTES. 


4t 

“MOMIS  VKYSYMKVN  OCYKOKY  OMES.” 

“  Yn  naorketv  vn  kvpakat  kerrvkokv,  cv  hesa- 
ke  tetayat  kerrvks.  Estemerkv  yuksv  sekat  en 
kvpvke  cv  hesakat  kerris,  momen  vc  ofv  nake 
fvtcv  ocat  kerris,  makat  sulkes.  Emvhlvpvtketv 
eshecvkepet  omisem,  vne  eshecvkos.  Penkvlky 
cv  fvcket,  vkvsvmkv  ocvkot  omekv,  Cesvs  cv’se- 
pekis  omes,  komis,”  maketskes.  Yn  hesse,  nake 
hokkolat  etemvrahke  estvmahet  omaten  momvl- 
kusen  hayetsket  omes.  Ykvsvmkv  opunvyece- 
kot,  naorketv  vn  kvpakes  kome  kerre  vretvn  opu- 
nvyecetskes.  Naorketv  vn  kvpaken  hvlwe-tvlo- 
fv  eceyiye  tetayes  komet  kerre  vretv  heret  omi¬ 
sem,  heyv  vkerrickv  oceskis,  vkvsvmkv  ocvke 
tetayet  omes.  Naorkvt  omet,  Cesvs  cv  hesaye- 
cvres  kome,  a  oh  vtetvt  vkvsvmkv  tes.  Ykvsvm¬ 
kv  eteropotten  pu  hesake  tetayes,  momis  ker- 
retv  eteropotte  pu  hesahohkekos.  Kerretv  oca- 
kisem,  vkvsvmkv  ocekat  sulket  omes  ;  momen 
vkvsvmkvn  ocisem,  kerretvn  ocekat  sulket  omes. 
Perron  oh  piket,  uewvn  sakaretsken  akvhopvni- 
ken  'se  hvlatet  vtarketskof,  uewvt  ec’oh  meloken 
omat,  perrucen  a  sec’oh  awhoyan  here  hayvkvtet 
omet,  hopvnkeko  tetayuset  omen,  kafvlkeu  hera- 
ket,  res  ece’cayvke  tetayet,  a  pum  ohpikepvs  ce 
kicaken,  mv  perro  vtarketskat  hofunekon  omvl- 
kvt  wokockvranen  kerret ;  mv  perruce  res  ece 
cahoye  tayat  kerret,  ohpiketskes.  Momis  ueme- 

lohlvt  nafket  rakpvlvromen,  ce  penkalet,  cem 
penkvlkv  cem  wikekon  rvcake  wites.  Perro  oh- 
piketskat,  mvt  vkvsvmkv  tates,  momen  oh  pikets- 
kof  ce  penkalat,  mvt  kerretv  ocetskekat  tates. 
Ce  penkvletot  omisem,  perro-kafvlke  penkvlvke- 
ko  nake  en  nokkiceko  tetaye  fullat  etvpomusets- 
kvtes.  Ce  penkalat  cem  vhlvpvtketv  cen  sume* 
cicet  omisem,  nake  cen  nokkicvranen  omekates. 
Hotvle  rakko  em  ofv  etetayusen  fulles.  Pun  na- 
orketvt  fvtcetv  en  hotvle  rakkon  akvwapes.  Aha- 
kvt  en  tvhiketvn  ’sep’oh  tenetkes.  Estemerkvt 
a  pun  haukes.  Momen  Cesvs  mv  perruce  omes. 
A  awet  es  cem  ehvlvtkv  taken  en  kvpvkvkes,  ehv- 
perkvt  omes,  momet  vnen  vm  e  wikvks  pu  kicet 
omes.  Cen  naorketv  vkerricetskat  ce  penkaluset, 
cv  hesakeko  tetayes  kometskis,  mvn  em  enhonret, 
oh  vkvsametskof,  ce  hesakvres.  Momekv  e  em- 
vcahnepvs.  Cesvs  vm  vnicekat  cv  sumke  tetayu- 
ses  komet  mekusapetskat,  “  Hesaketvmese  cv  he- 
sayecvs,  cv  sumkvranes,”  kicetske  haks  ?  Mome- 
ton  omat,  vkvsvmkv  es  hesaketvn  ocetskes  ;  mv 
vkvsvmkv  Pal  opunvyecat,  “  Hesaketvmese  Cesvs 
Klist  oh  vkvsvmvs,  momen  ce  hesakvres,”  makvten 
Estimvt  hiyomen  Cesvs  a  oh  aten  omat,  sumikekos. 

CE  MVNETTAKVKATET,  AWYKES. 

Apohica,  ce  mvnetteto  estomis,  Hesaketvmesen 
em  e  wikvs.  Ceme  ece’rvhecusat  opunvkv  oces, 

“Lvpke  cv  hopoyat  es  cv  hecvres”  maket.  Eme- 
kusvpetv  cv  mvnette  mahes,  “yvmv  ekvnvn  esto- 
musis  es  afvckehpvres,  cv  homv  etektvnke  sulket 
okv,”  kometske  wites.  Mekusvpetv  cv  mvnette 
mahes  kometskisem,  holwiyecv  toyet,  ce’le  teta- 
yet,  estemerkv  akhvtvpketske  tetayes.  Ce  hesa- 
ket  ece’culvranekis  ome  wites.  Ceme  cem  mv- 
nettetv  ome  pvsvtkvte  sulkes.  Este  hopelkv  ocv- 
ken  aretskat,  sulket  este  mvnettvlke  en  hopelkv- 
ton  hecetskes.  Hiyomis  elkv  ce  celayetv  emete- 
takepis  omepes.  Aeha !  momekv  hiyomofvn  Ce- 
svs  a  oh  vtes.  Mekusvpkv  em  afvcketv  sahse- 
kos  kometsken  omat,  cem  mvtte  estvmahets.  Mv 
tvlkuset  mehenwuse  afvcken  ce  haye  tetayes. 
Mvnettvlke  sulket  eshecvtes,  momen,  mekusvpkv 
em  afvcketvt  holwiyeckv  em  afvcketv  ’sen  heres, 
ce  kice  tetaye  vlkes.  Cesvs  a  oh  atetsken  omat, 
heyv  fvtcvton,  kerretskes.  Yvmv  ekvnv  em  afvc¬ 
ketv  se  afvcecice  fullatet,  erne  em  estvlke  ’sen 
heret  fullekvs  kome  tetaye  haks?  A  oh  vtekat 
nettv  hvmkusis  y vfecicetske  tetaye  haks  ?  Hiyo¬ 
mofvn  vc  oh  vkvsamet,  nake  ce  kicvkiyan  mome- 
cvks  pu  kicet  omes.  Yc  vculof  naorketv  en  kv- 
pvkares  maketskes.  Momis  Hesaketvmese  em 
Puyvfekcvt  pum  vnicvranet  omes.  Cv  mvnettof 
Puyvfekcv-holwakaten  em  vtotkepiyvten,  elkvt 
vwolicof  Hesaketvmesen  oh  folotkares  maketsken 
omat,  Hesaketvmese  em  Puyvfekcv  v’mvres  ko- 

metske  tetaye  haks  ?  Heyvt  Puy  vfekcv  e  en  kv- 
piyecickv  toko  haks?  Vculahke  en  yupv  mvrah- 
kv  hakat  nvcomuses.  Ce  mvnettofvt  Cesvs  a  oh 
vtetskekon  omat,  vtetskekon  esmunkehpe  wites. 
Mehaketskofv,  Este-nekricvt  vtotkes.  En  svlvfke 
toyetsken,  eswvnakv  es  ce  wvnayatet  yekcen 
cokcoret  ayecices.  Naorketskat  vtekat  cokcorke 
hvmken  ohvtvlayet  ayecices.  Hiyomof  en  kvpv- 
ketskekon  omat,  ce  yekceko  haken,  eswvnakvt 
yekcvke  mahe  hakof,  estomet  en  recvpketskvr 
haks?  Aeha!  momekv,  “hiyome  ce  mvnette  hue- 
retskof  ce  Hayvten  vkerricvs.”  Cesvs  a  oh  vte- 
tvn  ce  yaceton  omat,  hiyomof  vtes.  Nake  cen 
hereko  hneretskofv  cem  fiyatet,  ce  feke  cen  nok- 
kof  cem  vhlvpvtecicet,  penkvlke  hueretskof  ece 
’hecicvres.  Cen  hesse  heyv  omat  e  enake  hayeko 
nettv  hvmknsis  snmecihcetskvs.  Hiyoman  vteken, 
“  Cvrke,  vm  mvnettetv  em  fiyatv  toyetskes  ”  kicvs. 

YCULKY  METOH  ETENRYWY  ORICAT,  MOMEN 
ECE’CULAKVKATEU,  AWVKES. 

Cen  nettv  en  hvthiyvtke  hoyvnepes.  Ekvn-hvl- 
we  oh  onvpvn  roh  osset,  monkat  pvlhvmken  rak- 
hvtapketske  hakes.  Pvfnen  hopelkv  oh  ayetskes. 
Yvmv  ekvnv  aretske  es  cen  hervranaten  vtotketv 
vyekcet,  se  ohvtvliyetv  vtekat  vkerricet  assepet 
huerepetske  wites.  Momis  nake  kusvpke  mahe 
ocat  ce  hohsates.  Nake  oceye  seko  estomis  pun 


CESYS  A  OH  YTES. 


51 


heres,  momis  Cesvs  ocekon  omat,  estohmekos. 
Cem  pnyvfekcv  hesakvranat,  mvt  nake  hvmke  ce 
yacat  tes.  Yvmv  hesake  aretskat  nake  es  cen 
hervre  vrahkv  ohrolope  sulken  vtotketsket  omi- 
sem,  mekusvpkv  vfYstetv  etektvnke  eshecetskeko 
emunkes.  Cem  vtotketv  rakke  mahat  vlicecets- 
keko  munkes.  Momis  nake  etv  estomeckv  tokot 
omakes.  Epu’caketot,  pu’stemerruse  estomis  na- 
ken  pun  lopicekares  ohrolope  vnvcomusekot  ho- 
yvnof,  momis  Cesvs  a  oh  awen  ornate  mvt  pun  lopi- 
cvres.  Ece’folotat  sulket  pvsvtkvtes.  Ece’nakue- 
cvlke,  cen  hessvlke,  vpake  nakcokv  hecetskvte 
tis  sulket  en  hopelkv  ofvn  lumhes.  Eto  em  ette  ha- 
yeko  omen  ce  tahcet  emetetaketskeko  munken  ce 
sumecihoce  tetayisem,  cem  merret,  ce  hesayehoces. 
Hesaketvmese  cem  ehakvte  hoy  vnepvranusis  omes. 
“  Tahcet  vwikvs,  estomen  ekvnv  vhopane  haks  V* 
maketv  opunvkv  ossvranusis  ome  wites.  Ece  Jcu- 
lice  tis  ome  wites.  Vn  hesse,  nake  sulket  emete- 
takvs  ce  kicet  omes.  Cekv  esse  hatke,  cen  yek- 
cetv  tis  cen  yupvklatkatet  emeyuksv  vwolicus 
ce  kicet  os.  Hopelkv  onvpusan  oh  aretskes.  Mv- 
nettakat  hesahoket  etefullen  ohrolope  sulket  ho- 
yane  wites,  momis  ceme  ce  momeko  tetayuses. 
Lvpken  hofunusekon  ce’lvranet  omes.  Aeha  !  Ce¬ 
svs  em  ohfvtceckv  e  homv  erhueyirvke,  nettv- 
cakuce  tis,  erkenvketv  tis,  mekusvpkv  vfvstvke 
tctaye  etektvnke  sulke  mos  komeko  ohhoyvne- 

cicvkvte  vcvkaye  est’ohfvtcvranat  vkerricetv 
penkvlke  estvmahets.  Aeha  momekv  Cesvs  a  oh 
vtes.  Hvse-vkerkuce  hvmkusis  sumecihcetskvs. 
Mekusvpkv  vfvsteko  aretskat  ce  feke  wvnhecets- 
kes ;  raomis  ce  feke  orusen  Hesaketvmese  em 
Puyvfekcv  cem  ynicvren  em’pohetsken  omat,  ceni 
momecvres.  Em  apohiceko  hofune  mahen  vretskv- 
tetot  omisem,  Cesvs  cem  punayat  fekhunneko 
munkekv  oketv  hoyvneko  munkes,  “Ynen  a  vc 
oh  vtes”  ce  kice  munkes.  Ece’nokece  munkes. 
Ce  hesayecetv  emehake  munkes.  Momekv  mucv 
vtekat  mos  komeko  ahretskvs.  Ra  hecvs.  Elkvt 
ce’ssecat,  eceVolicuse  hakes.  Ohfvtceckvt  eyo- 
pusan  aren,  estemerkvt  a  vcvk  ares.  Ce  cakkv- 
kvranuses.  Hiyomofvn  Cesvs  oh  letkvs.  Cesvs 
a  oh  vtes.  Mv  tvlkuset  ce  hesayece  tetayes. 

YCEKELLV,  CEMEU  VTES. 

Cesvs  a  oh  ahtofvt,  hvtvm  yvcekelletskekv,  cen 
hueretv  mvrahkes.  Cesvs  oh  ayetskvtet  omekv, 
momis  hiyomat  em  vhopiyecetskes.  Cen  naorketv 
rakke  estvmahets,  Cesvs  em  vnokeckv  olikerrv- 
tet  omofvt,  wiketskekv.  Mekusvpkv  ohkerreko 
fullakat  etektvnke  ’sen  heren,  ’sen  rakken  hecets- 
kvtes.  Hesaketvmese  em  estvlken  soh  vhonkv- 
tiket,  mv  hompakaten  hompet,  vretskvtetot  omi¬ 
sem,  en  sumketskes.  Emekusvpekot  ohhoyvne- 
cicet,  Hesaketvmese  em  punvkau  etempunayekot 

oh  hoyvnecicet,  ehkusen  vcekelletv  vlicecetske 
witvtes.  Monkat  nake  ece’nrapat  Cesvs  cem  vni- 
cvre  oh  ayekot  em  e  wiketske  witvtes.  Hiyomis 
mekusapv  omet  aretskes,  momis  ce  feke  Hesake- 
tvmese  e  homv  herekis  ome  wites.  Yvmv  ekvnv 
nake  ocaten  em  vlositet  aret,  “  Este  hnnvnwv  es- 
tomet  yvmv  ekvnvn  em  vlosten  omat,  Erke  em 
vnokeckv  ohcekos,”  make  ocat  ome  ce  hahke  wi¬ 
tes.  Momen  mv  res  en  hoyvnen,  naorketv  kerke 
tis  vfvsitet,  vlesketvn  mekusapv  en  hocefkv  oh 
vlakuecetske  wites.  Vcekelletskekate  nake  hera- 
ke  vfvstetske  tetayvte  momecetskeko  tetaye  co 
hakes.  Vcekelletskate  vrahkv  vpvlwvt  en  herv- 
keko  haken,  “estomiyatet  cv  hesakvr  haks?”  ma¬ 
ke  vpohakateu  ’sen  tacketsket  omes.  Ece’rahkv 
vpvlwv  oh  merrvkvtet  omvranvte,  ece’rahkv  oh 
tvhikvkvten  hahketskes.  Momeft  mv  res  emun- 
talat,  Puyvfekcv  Ycakat  elesecicet,  Cesvs  oh  mu- 
cvsecet  elecetske  omes.  Momis  Cesvs  ra  vc  oh 
vtes  ce  kicet  omes.  En  sumecvten  hopoyet  omes. 
“  Aeha  Eslevl  toyetskat,  Hesaketvmese  cen  Hesa- 
ketvmesen  ohfulkvs  ”  maket  omes.  “  Pun  naorke¬ 
tv  omvlkvn  pum  vkueyiyet,  merretv  ofvn  pu  ca- 
wvs,  kicvkes.  Em  vcekelhoyvte  em  wicecvkares, 
momet  vnokecvkares,  vn  cvpvkke  vn  sumkepekv. 
Hopoetake  vcekellecvlke  afulecvkes,  momen  cem 
wicecvkares,  merretv  es  fvcket  omikv.  Cen  naor- 
ketvn  em  oh  onayvs,  Hesaketvmese  cen  Hesake- 

tvmese  vnaorketskvtet.  Aeha!  hopoetake  vcekel- 
lecvlke  afulecvkes,”  Hesaketvmese  maket  omes. 

Heyv  opunvkv  herakusan  vkerricvs.  Eppuce 
yvmahkv  svhopaye  Oesvs  opunvyecvnton  vkerri- 
cvs.  Mvcahnetv  ’sen  here  ce  yace  tetaye  haks  ? 
Cesvs  en  sumketskvtetot  omisem,  kvtvm  a  oh 
vtetske  tetayes.  Enhomv  ce’setv  vkvsamvte  etv- 
pomuses.  Momekv  vcekelle  hueretskat  fekhun- 
nvs.  Hesaketvmesen  ohfulkvs,  “estomen  ce’lv- 
rane  haks  ?” 

NAORKV  ENHONRKV  OCETSKEKATE,  CEMEU 
YTES. 

“  Hesaketvmese  em  merkv  vne  vc  vrvheceks, 
este  vpvlwvn  vrvheces,  cv  holwiyece  maliekv. 
Etektvnke  vcahnetv  sulke  ociyvte  mos  komvkot 
oh  hoyvneciciyVtes.  Hesaketvmesen  vnrapit, 
nake  vkerriciyat  cv  fekeke  tetayat  vfvstiyvtes. 
Merkv  vne  vm  oceko  tetayuses,”  maketske  wites. 
Naorka,  apohicvs.  Hesaketvmeset  opunayat, 
“  Cen  naorketv  cahtakuse  estomis,  hetote  en  hvt- 
ke  ome  hakvres,”  maket  omes.  “  Hesakiyat  etv- 
pomen,  naorkvlke  em  elkv  es  afvckvkos,  momis 
rafulecet  hesahokepvren.  Afulecvkes,  afulecvkes, 
estomen  ce  pvsvtkvranvke  haks?  Naorka,  apo¬ 
hicvs;  “Cesvs  Klist  e  catvt  naorketv  omvlkvn 
pun  hvsvtecet  omes.”  Naorketv  omvlkvn,  mo¬ 
mekv  cen  naorketau  cen  hvsvteces.  Apohicvs ; 

“  eme  eteropotte  Hesaketvmese  a  oh  awat  vtekat 
omvlkvn  hesahuece  tetayes.”  Momekv  cemeu 
ce  hesayece  tetayes.  Naorkvlke  ’semevpayv  tis 
hesalmece  tetayes.  Momekv  cemeu  ce  hesayece 
tetayes.  Tewe  este  elecvte  tis.  Petv  ohkerre- 
ko  eokicvte  tis,  horkopv  eto-teweklepkv  oh  vtar- 
kvte  tis,  sulke  elecvkes  makakvte  tis,  Pal  meku- 
sapvlke  vnrapv  huervte  tisem,  omvlkvt  hesaho- 
kvtes.  Momen  mv  hesahuecvtet  cemeu  ce  hesa¬ 
yece  tetayes.  Naorketv  vn  kvpvkeko  tetayaten 
vfvstiyvtes  kometske  haks  ?  Naorketv  en  kvpv- 
ketv  vkerricetskatet  mv  vfvstetskekat  kerkueces. 
Mv  naorketv  estimvt  vfvsteton  omat,  estofvn  en 
kvpvketv  vkerrihcekos.  Nakcokv-rakko  pum- 
onayat,  estimvt  en  naorketv  vrahkvn  efeke  es  nok- 
kicen  omat,  en  naorketv  en  hvsvtkvres;  momen  es¬ 
timvt  merretvn  hopoyen  omat,  eshecvres.  Momen 
Cesvs  opunayat  “  Estimvt  a  vc  oh  aten  omat  esto- 
mvten  etv  huerihcvkos”  maket  omes.  Momekv 
naorkvt  en  naorketv  en  kvpvkvren  komet,  Cesvs 
a  oh  aten  omat,  naorketv  en  kvpvkeko  tetayat 
vfvstekat  mvn  es  kerreyes.  Hesaketvmese  mome- 
cares  makvte  vrahkvn,  naorkvt  hesaketvn  komet, 
Cesvs  a  oh  aten  omat,  em  merrvranat  tvlkuses. 
Naorka,  afvckvs  ;  sumecvten  hesahuecvranet  Ce¬ 
svs  vlakvtes,  momekv  cemen  ce  hesayecvranet 
vlakvtes. 

NAORKV  MOS  KOMEKO  ARETSKATE,  CEMEU 
YTES. 

Hesaketvmesen  vnrvpet — elkvn  pvfnen  oh  ayet 
— estemerkvn  akhvtvpkvranetskat — mos  komekol 
aretske  haks  ?  Apohica,  yvmv  ekvnv  nake  ocekv 
kome  ’se  naorice  em  eyuksv  seko  vpokvranat  mos 
komekot  vkerriceko  fullat  toyetske  haks  ?  Ypo- 
hetv  este  penkvlecuse  tetaye  Cesvs  vpohvten 
vkerricvs.  “Este  hunvnwvt  yvmv  ekvnv  omvl 
kvn  e  enake  hayehpet,  momen  em  pnyvfekcvn  su 
mecicen  omat,  naken  en  lopice  tetaye  haks?” 
Este  sulket  yvkvpaket  vpeyet,  afackakuset,  pvk- 
pvke  tis  mvmaket  vpeyet, 'vkeleften  roricet  omat, 
hvmkvntot  a  aklatket  pvsatken  hecetsken  omat, 
“  Fekhnnnvks,  fekhunnvks  !  cen  hesaketvn  vrak- 
knecatsketon  omat,  afulecvkes  ”  kicetskeko  teta¬ 
ye  haks  ?  Heyv  emuntvlece  estvmahen  oh  ayets 
kes.  Uehuse  totkvt  ce’lecvn  ahaukes  momat  mos 
komekot  oh  ayetske  haks  ?  Cesvs  a  cen  huehkat, 
“Afulkvs,  afulkvs,  estomen  ce’lvrane  haks?”  ce 
kices.  Momis  penkvlkv  hecetskekos.  Ece’fvcket, 
vn  hervres  komet,  aretskes.  Uewv  tis  vkelefte 
a  latkat  oreko  munkat  heruset  fihnes.  Matvpo- 
met  cen  hueretv  omes,  momen  estemerkv  yuksv 
sekon  raklvtkvranetskes.  Yketecvs,  estemerkv 
en  fenke  ofvn  er  ce  tvkvhonehco  wites.  Oketv 
hoyvneko  munken  e  vhonecicvs.  Cesvs  cem  vni- 
cetvn  maket  omisem,  mos  kometskekos.  Mos  ko- 

metskekot  omisem,  penkvlken  hueretskes.  Cen 
hesaketv  vtekat  penkvlkes.  Estvmvn  aretske 
estomis,  ce  huten  liketskis  penkvlken  hueretskes. 
Nettan  nake  vfastet  aretsken,  nereton  nocet  wak- 
ketskis  penkvlkv  ece’nakuecuses.  Nake  cem  ohv- 
tvlvke  heren,  ece’rakkuehocen,  estos  komekot 
aretskis,  cen  hueretv  penkvlket  omes.  Yvmv 
ekvnv  em  vtotketv  ’se  afvcecicet,  holwiyeckv  tis 
vfastet  vkerrickv  es  sumecicetskis ;  cvpvkketv, 
elkv,  estemerkau  em  penkvlkv  ofvn  hueretskes. 
Aeha!  Cesvs  oh  letkvs,  mv  tvlkusen  vhesakvke 
tetayes.  Hesaketv  vyetv  ahauke  hauke  munkof, 
vyvs,  hofunekon  akhotkehpen,  ehvperkvn  vnaf- 
ketsket  okv. 

HIYOMOFYN  VTES,  PYKSE  YEKCE  MAHYRES 
YTETY. 

Hvtetis  mucv  nettv  etvpomusen  holwiyeckv 
en  kvpakvkes  kometske  wites.  Heyv  vkerrickv 
penkvlket  omes.  Nake  tewoluse  pohetskat  cem 
vkerrickv  oh  fekhunnicekot,  mos  komeko  ce  ha¬ 
kes  ;  mekusvpkv  matvpomet  omes ;  pohetskis  vfvs- 
tetskekon  omat,  hofunat  mos  komeko  ce  hakes. 
Cesvs  opunayat,  “  hecvkes  ahauken  vhuerit,  vnaf- 
kis,”  maket  omes.  Erkenvketv,  nakcokv,  opunv- 
kv,  este  em  vkerrickv,  nake  este  pohat  efeke  en 
nokkicusat  tisem  okes  vnafke  makat.  En  hake 
pohetskat  ce  feksumecicetot  omisem,  akvwvpiket 

a  en  hauwecetskekon  omat,  pvkse  hvtvm  pohets- 
kat  mos  kometskeko  haket,  ayecicen  hofunate  po- 
hetske  seko  ome  hakes.  Mekusvpkv  vrakkuecu- 
svte,  hiyomat  mos  komekot,  lvpecet,  emvhlvpat- 
kuse  tetayet,  estemerkv  pyfnen  oh  vpeyat  sulkes. 
Naorka,  hvse-vkerkuce  hoyanate  vtekat  hesaketv 
em  vhopiyecat,  mit  ayecicetskes. 

Hopiye  mahe  uehvtkv  tvpalvn  cvtokelefte  rak- 
kot  oces,  momen  mvn  fuswvt  kayaket  omes.  Este 
mvn  vhesahokepat  sases.  Este  hvmket  hvmkv 
fuswv  echustaken  yvhcet  arvtes,  momet  cvton 
ekvnvn  tvkcvkhehcet,  fvkvn  vlvcehcet,  mvn  vtv- 
riket  akhvtapkvtes.  Momen  mv  fuswv  echustake 
ocan  vwolicet  omis,  oreko  tayet,  svyulasket  ohku- 
eket  ayet  cvtokelefte  mv  echustake  ocat  rohhu- 
ervtes.  Momis  mvn  rohhuerof,  sehvlvtkvt  en  re- 
cvpiken,  momusen  fvkv  en  kvpakvtes.  Estometv 
kerre  sekates.  En  hueretv  estomahvtes.  Elecv 
fvtcv  uehvtkvtvl  estele-vhopakv  cukpe  sulket  en 
sufke  tates.  Momen  onvpau  estomet  vcemkesko 
tayvtes.  Munkv  heyvn  hueret,  elauko  elekon 
omat,  mv  vkelefte-rakkon  a  aklvtiket,  wokociket 
elvranat  tvlkvtes.  Momekv  fvkv  tvlkuset  em 
vhesaketv  tates.  Momen  mau  vyulaske  munket 
vtvrken  hecvtes,  momis  fekhunnet  aye  munkvtes. 
Momusen  em  vkerrickv  hvhyet,  mucv  yvwolicen 
omat  ohtasiket  ’se  hvlvtares,  komvtes,  momekv 
hvtvm  y vwolicof,  ohtasiket,  momusen  mvn  vcem- 

ket,  ayet  rossiyet  hesakvtes  Estemerkvt  oces. 
Hofunekon  elkvt  ce  sumecicvranes.  Momisem  ce 
hesayecetv  Cesvs  ece’nakuecuset  omes.  Ynen  es 
cem  ehvlvtkvn  cv  hayvs  ce  kice  munkvt  omes. 
Mv  tvlkusen  em  enhonrvs.  Vkvsvmkv  es  hvlvtvs. 
Hvlvtetvn  kometsken  omat,  cem  mvttiyekos.  Mo- 
men  ce  hvlahtet  hvlwen  seceyvres.  Momisem 
hvse-vkerkuce  ohhoyvnecicetskat  vtekat,  penkvl- 
kv,  momen  a  oh  vtetv  en  yekce  ohvtvlaket  aye- 
cice  munkvt  omes.  Hiyomofvn  Cesvs  a  oh  vtes. 

HIYOMOFVN  YTES— PVKSEN  KOMETSKEN 
OMAT,  OKETY  HO YYNEHPE  WITES. 

Hvtetusat  Cesvs  a  oh  vtarcs  kometske  wites. 
Feleks  makvte  omen  “Hiyomat  cem  vyetvn  vye- 
pvs,  oketv  etektvnken  ociyofvt,  cen  huehkares” 
maketske  wites.  Mekusvpkv  vfvstekot  ohhoyv- 
necicetske  munken  omat,  estofis  svlvfken  ce  hue- 
rice  tetayet  Este-nekricv  kerruset  omes.  Hesa- 
ketvmese  opunayat  “Mucv  nettvn  vm  punvkvn 
pohatsken  omat,  ce  feke  wvnhehcatskvs  ;  hecvkes 
mucv  nettvt  hesaketv  nettv  tes.”  Momis  Este- 
nekricvt  a  cem  wvswakes,  “Mucv  nettv  tokos,  mo¬ 
mis  pvkse  mimvts”  maket.  Hiyomofvn  emet  e 
enake  hayepen  omat,  cen  nettv  vpvlwv  omvlkvn 
Hesaketvmesen  em  wlketskvres  ce  kices.  Aeha! 
heren  pvkse  vkerricvs.  Naorketvn  en  kvpvketv 
e  yacekat  vrahkvt  omekis,  hvteten  en  kvpvkares 

kome,  ohhoyvnecice  em  oketv  res  yukpoyatet  su- 
mecvte  sulket  omes.  Pvkse  kome  vkerrickvt  este 
sulken  estemerkv  sakhvtapkvtes.  Cv  nokkofvt 
meknsvpares  kometske  wites.  Momisem  es’te 
nokket  wakkvkofvt  holwiyeckv  en  kypvketv  etek- 
tvnkeko  makat  tes.  Cena  nokketvt  tayen,  mon- 
kat  cen  hoporrenkv  tis  sumiken,  naken  vkerrice- 
ko  tetaye  hahket  wakketske  wites.  Enokkokofvt 
holwiyeckv  en  kvpvke  okicakvte  tisem,  em  vhlv- 
patkofvt  enhomv  fullvte  ’sen  hoyvnet  mos  komeko 
hahket  full  at  sulket  omes.  Holwiyeckv  en  kvpv¬ 
ke  tv  mehenwusat  tokot  omvtet  okv,  pvsatkvten 
omat  sumecvnt  omes.  Enokketv  ofv  naorketv  en 
kvpvketv  enhonresko  tetayuset  omes.  Momis 
oketv  heyv  omat  cakkekis  esmunkehpe  wites. 
Hvse-vkerkuce  contkusis  cem  etektvnkekis  ce’le 
wites.  Mucv  nettv  ce  cvfeknusvte  tis,  pvkse  ce- 
’lepet  wakketske  wites.  Hesaketv  ohhoyvneci- 
cetske  haks?  estofvn  ce'lvranat  kerrekofvt.  Na- 
orkv  ce’stemerrusate,  ce’lvranat  tvlkuses.  Esto¬ 
fvn  ce’lvranat  kerretske  sekos.  Mucv  nettv  tis 
omepe  wites.  Pvksen  naorketv  en  kvpvkares 
komet  ohhoyvnecicetskes,  momis  pvkse  estemer¬ 
kv  yuksv  sekon  erohretske  wites.  Mucv  nettvn 
Cesvs  vnafkes,  momisem  vkerricvs,  pvkse  elkvt 
vnvfike  wihtes.  Cen  hesse  here  mahaten  topvrvn 
huericetsket  omisem,  elkvt  ohcehyet,  lvpken  ec’oh- 
fvtcecvn  sec’oh  ayvres.  Mucv  nettvn  Cesvs  a 

oh  vtes.  Mucv  nettvn  ce  hesayecetv  vkvsvmes. 
Hvlwe  tvlofv  em  ahauke  mucv  nettvn  haukes. 
Pvksen  kometsken  omat,  oketv  hoyvnehpe  wites. 

VTETSKEKON  OMAT,  CE  SUMKVRANAT  TVL- 
KUS. 

“Naken  estomiyat  cv  hesakvr  haks?”  “Hesa- 
ketvmese  Cesvs  Klist  oh  vkvsametskof,  ce  hesa- 
kvres.”  “Naken  estomiyat  cv  sumkvr  haks?” 
“Heyv  vhesaketv  rakke  ocaten  vfvstekot,”  e  ena- 
ke  hayekot  aretskofvt,  ce  sumkvres.  Pu  sumke- 
pe  hoyanekv,  naken  estomekis  fulleye  tetayes. 
Cesvs  pu  hesayecetvn  makes  ;  momis  em  apohi- 
cekon  omat,  pun  svpvkletv  emmunkuses.  Hesa- 
ketvmese  em  opunvkv-herv  tvlkuset  pum  puy  vfek- 
cv  em  enokketv  em  wicecet  omes  ;  momen  mvn  e 
enak’  hayekon  ornate,  holwiyeckvt  pu  pvsvtvres. 
Horkopv  toyet,  este  elecv  toyetskat  tvlkusen  cem 
puyvfekcv  sumke  tetayet  ohmekos.  Holwiyec- 
kv  kerkvke  vfvstetskeko  estomisem,  Cesvs  a  oh 
vtetskekon  omat,  ce  sumkvres.  Heyv  opunvkvn 
vkerricvs,  “Heyv  hesaketv  rakkan  ayvmahken 
omat,  estomet  emvnvttepeyvr  haks?”  makaten. 
Hesaketvn  e  enake  hayekon  omat,  pu  pvsvtkvra- 
nat  tvlkuses.  Cesvs  tvlkuset  puyvfekcv  hesayece 
tetayes.  “Momen  etimv  ofv  hesaketv  sekot  om¬ 
es,  sutv  elecv  nake  hocefkv  etv  estome  vhesakv- 
ke  tetaye  este  emhoyvte  sekokv.”  Aeha,  naorka, 

Cesvs  e  enake  hayetskekon  omat,  ce’stemerkvra- 
nat  tvlkuses.  Momen  cem  estemerketv  rakke 
estvmahet  omvres.  Hesaketvmese  nake  mome- 
cares  makvte  momehcekos  kometsken  omat,  cem 
mvtte  estvmahet  omes ;  mome  enhonrkv  hayetv 
ehvperkvt  omes.  Cesvs  a  oh  aweyat  tvlkusan  pu 
hesakvres,  momisem  momekot,  e  enake  hayekot, 
vrakkuecekot  fullen  omat,  pu  pvsvtkvranat  tvl¬ 
kuses.  “  Huehkiyvtes,  momis  apohicatskekatet 
okv,  vneu  cem  estemerketv  vpelicares,  cem  pen- 
kvlkv  vlakof  ecepenlicvkares.  Momof  huehkv- 
kvres,  momis  em  ayoposikvkos  ;  cv  hopoyvkvres, 
momis  es  cv  hecahkekos  ;  Hesaketvmese  em  pen- 
kvlkvn  e  enak’  hayekot,  vm  punvkv  vfekrakke- 
kot”  fullakekv.  Aeha!  naorka,  heyv  cvpvkketvn 
emvnvttepvs.  Hiyomat  Cesvs  e  sakpvn  rvtosecet 
hueres.  Ahtet,  hesakepvs,  ce  kicet  omes.  Em 
merkv  e  enak’  hayeko  ahretskvs.  Cen  naorketv, 
cem  estemerketv  estomet,  cen  hueretv  tat  emmun- 
ken  hiyomofvn  a  svtes.  Estofvn  etv  ce  huerihce- 
kos.  Cesvs  a  oh  vtes.  Cesvs  a  oh  vtes. 

“Vc  oh  vtes,”  cv  kicetskes; 

Ce  catv  vm  pvlatkvten, 

Mv  tvlken  ’punvyecit  os ; 

Hesayecv,  atis ! 

Ec’oh  atis,  vn  ’yvfekcv 
En  holwiyeckv  omvlkvn 
Ce  catv  hvsvtecet  os ; 

Hesayecv,  atis ! 

Cv’stemerrus,  cv  hecekot, 

Vn  ’yvfekcv  en  heleswv 
Cenie  ofvn  eshecvret, 

Hesayecv,  atis  I 

Cv  nvfliokis,  hueriye  ’rnunk’s 
Penkvlkv  sulket  cv  nafken, 

Cv  feke  nokkuse  emunk’s  ; 

Hesayecv,  atis ! 

Vm  munkusen,  cv’setskvres, 
Holwiyeckvn  vn  kvpicvs, 

Cem  punvkvn  ’kvsamikv ; 

Hesayecv,  atis !  ^ 

Ce’nokeckv  kerkekatet 
Ce’nrvpkv  omvl’  lekafes, 

Munk’  cenak’  toyiyat  tvlkus ; 

Hesayecv,  atis  I 

